Аёл қадри | Beka.uz\nсешанба, 2015 Март 17 Лола Хакимова\n- Нега йиғлаяпсан? Сенга нима бўлди? - сўрар эди ота қизалоғидан.\nҚизча болалар аравачада ётар ва йиғлар эди. 1 ёшли гўдак шундай саволга жавоб бера оладими? Албатта йўқ. Шунинг учун қизча йиғлашда давом этарди. Ота нима қиларини билмас, болани тинчлантириш ўрнига йиғи сабабини аниқлашга уринар эди.\n- Эҳ, онанг қаёқларда юрибди экан, фақат у билади сенга нима кераклигини, - норози оҳангда деди эркак.\n- Нега мен қизим нима ҳоҳлашини билолмайман? Онасидан қаерим кам? - деб уйлади у ва қизча билан гаплашишга киришди.\n- Қани айтсинчи, мени асал қизчам нимани ҳоҳлайди? Мени қуёшим, айт, истаганингни муҳаё қиламан ҳозироқ! Бу сўзлардан сўнг қизча йиғидан тўхтаб отасига термулди. - Қорнинг очдими? Ёки уйқинг келдими? Ана, жажжи кўзчалари юмилай деб қолди, ухлаймизми? Алла айтиб берийми?\nҚизчага бу сўзлар ёқмади шекилли, яна йиғлашга тушди.\n- Менга келасанми? Кел ўзимга, мени қўғирчоғим, оппоғим, бир бағримга босай, - шундай меҳрли сўзлар билан ота қизини аравачадан олди ва бағрига босди. Қизча тинчланиб, мамнун нигоҳлар билан отасига боқди. Ва ота кўкрагини нозик қўлчалари билан пайпаслаб, ниманидир қидира бошлади. Ниҳоят, ота қизи нима ҳоҳлаётганини тушунди.\n- Э ҳа.. Қорнинг очибди-да, энди билдим сенга нима кераклигини! Лекин у нарса менда йўқ-де, онажонингни кутишимизга тўғри келади, - деди ота кулимсираб. Қизча отасини сўзларини тушунмаган бўлсада, бошини кўтариб атрофга аланглай бошлади. Бирдан қадрдонига кўзи тушиб, унча баланд бўлмаган, лекин хурсанд овозда қичқириб юборди. Ва онасига талпина бошлади. Ота у томонга ўгирилиб, узоқда аёлини кўрди ва бир қўлида бола, иккинчи қўлида аравачани итарганча аёли қаршисига ошиқди.\n- Ура, мана бизнинг ойижонимиз топилди! - деди эркак мамнунлик билан аёли билан учрашган чоғда. Қизча эса икки қўлини онаси томон узатди, ва ораларидаги масофа ҳали яқин эмаслигига ҳам қарамай ўзини онасига отди. Аёл қизчани аранг ушлаб қолди ва олиб бағрига босди. Бу вақтда қизчанинг кўзларидаги мамнунлик ва хотиржамликни ўқиш қийин эмас эди. Аёлнинг кўзлари эса бахтдан порлар эди!\n- Эҳ аёллар, сизларсиз биз хеч нима қилолмас эканмиз! - меҳр билан деди эркак ва аёлини қучди...


Собиқ президент Отунбаева Қирғизистон давлат раҳбаридан Текебаев афв этилишини сўради\nСобиқ президент Роза Отунбаева президент Сооронбай Жээнбековга мурожаат қилиб парламент собиқ депутати Омурбек Текебаевни афв қилишни сўради. У Жўқорғу Кенеш фракцияси етакчиларига мурожаат қилиб, ўзининг бу ташаббусига қўшилишларини сўради.\nЖээнбековга қилинган мурожаат “Роза Отунбаева ташаббуслари” жамоат фонди томонидан эълон қилинди.\nОтунбаеванинг таъкидлашича, “Умумий афв ва амнистия принциплари тўғрисида”ги қонун айбига иқрор бўлиш ва пушаймонларни афв қилишга сабаб бўлмайди. Унинг сўзларига қараганда, қонун давлат раҳбарига маҳкумнинг шахсий илтимоси бўйича афв қилиш борасидаги масалани юкламайди.\nҚонун моддасига таянган собиқ президентнинг таъкидлашича, давлат раҳбари маҳкумни унинг шахсияти, кўрсатган хизматлари, ва сабабли вазиятлар туфайли унинг илтимосисиз хам афв қилиш ҳуқуқига эга.\nУнинг сўзларига қараганда, 22-моддага кўра, оғир жиноят содир этган ва тузалиш йўлига ўтмаган маҳкумлар ҳам афв қилиниши мумкин экан, бунинг учун маҳкумлар “Жўқорғу Кенеш депутатларининг эътиборига тушиши керак». Шу сабабли Отунбаева парламент фракциялари етакчиларидан петицияни қўллаб-қувватлашларини сўради.\nРоза Отунбаеванинг фикрича, Омурбек Чиркешовичга нисбатан “уюштирилган” жиноий иш “одил судловнинг асосий тамойилларини бузишнинг энг ёрқин намунаси ва бегуноҳ инсоннинг судланиши” сифатида тарихга кирди. «Бу адолатсизлик акти Алмазбек Атамбаев ҳукмронлигининг унутилмас шармандалик бошқаруви бўлиб қолади», - дейилади мурожаатномада.\nБундан аввал президент Сооронбай Жээнбеков агар мурожаат қилгудек бўлса Омурбек Текебаевни афв қилишга тайёрлигини билдирган эди. Аммо Текебаевнинг ўзи афв қилиш борасида мурожаат қилиш нияти йўқлигини айтмоқда.


Имомлар Мисрнинг ал-Азҳар университетида малака оширади\nАл-Азҳар университети зали.\nЎзбекистонлик имомлар Мисрдаги ал-Азҳар университетида малака оширади. Бу борадаги келишув Мисрда хизмат сафарида бўлиб турган Ўзбекистон муфтийси Усмонхон Алимов ва ал-Азҳар университети раҳбари Шайх Солиҳ Аббос томонидан имзоланди.\nЎзбекистон мусулмонлари идораси матбуот хизматининг 10 январда билдиришича, малака оширишга ҳар йили 20 нафар ўзбекистонлик имом жўнатилади. Улар икки ой давомида ал-Азҳар университетининг шайхлари, таниқли уламолар ва етук олимлар томонидан диний фанлар бўйича ўқитилади.\n“Малака ошириш курслари сўнгида имомларга Қуръон қироати, тажвид, тафсир, ҳадис, ақида ва фиқҳ бўйича ижоза (махсус сертификат) олиши белгилаб қўйилган”, дейилади расмий маълумотда.\nЎзбекистон делегацияси таркибида Мисрга борган муфтий Усмонхон Алимов 9 январда ал-Азҳар Шайхи Аҳмад Муҳаммад Тоййиб, Шайх Солиҳ Аббос билан учрашиб, Ўзбекистон ва Миср ўртасидаги диний-маърифий соҳадаги ҳамкорлик алоқаларини ривожлантириш масалаларини муҳокама қилган эди.


Хитойда Британия мухбири қўлга олинди\n26 ноябр 2020, Тошкент вақти: 12:12\nЖума куни Хитой пойтахти Бейжиндаги Тянанмэн майдонида Британиянинг Sky News телеканалининг жонли эфирга чиқаётган мухбири Марк Стоун ва тасвирчи қўлга олинди.\nЖурналистлар Хитойда сиёсий раҳбарларнинг алмашинуви тўғрисида жонли эфирда маълумот бераётган пайтда полицияга олиб кетилган. Мухбир майдонни тасвирга олиш учун рухсатномани тўғри расмийлаштирмаганликда айбланмоқда. Sky News телеканали эса ўз мухбири барча керакли ҳужжатларга эга бўлганини билдирмоқда.\nТянанмэн майдони Хитойда қаттиқ қўриқланадиган жойлардан бири. Бу ерда бир неча марта норозилик намойишлари ўтказилган. 1989 йилда мазкур майдонда намойиш ўтказган талабалар ҳукумат томонидан ўққа тутилган эди.


“Сиз ичкарида барибир монопол ва номард иштирокчи сифатида қолаверасиз” — депутат “UzAuto Motors”га жавоб қайтарди - UzNews.uz\nКеча компания ўз баёнотида депутат сўзларида ҳаққонийликдан асар ҳам йўқлигини маълум қилганди.\n“UzAuto Motors” компанияси кеча берган расмий муносабатида тез ёрдам учун автомобилларни оширилган нархларда сотаётгани ҳақида баёнот берган депутат Кушербаевнинг айбловларига жавоб берганди.\nРасул Кушербаев компаниянинг ушбу муносабатига жавоб қайтарди:\n“Мен "Ўзавтосаноат" ва "Ўзавтомоторс" бошқа-бошқа ташкилот, деб ҳисоблардим. Бироқ "Ўзавтомоторс"нинг мендан ранжиб қилган муносабатидан "Ўзавтомоторс" компанияси Ўзбекистон автомобил бозоридаги барча иштирокчиларга тенг имконият ва шароитлар яратиб бериши керак бўлган "Ўзавтосаноат"ни ўзига тегишли тузилма, деб ҳисоблаши кўринаяпти. Бу "монополия касаллиги"нинг асорати бўлса керак. Бўлмасам компания "Ўзавтосаноат"ни ишларини ўзига ёпиштириб олишдан сал уялган бўларди. Ё ростанам "Ўзавтосаноат" ва "Ўзавтомоторс" номи ҳар хил ўзи битта ташкилотми? Тушунарсиз.\n- "Ўзавтомоторс"нинг оширилган, яъни шу йил март ойида бутун халқни норози қилиб кўтариб олган нархда ҳатто "тез ёрдам" учун ҳам "Дамас" автомобилларини сотаётганлиги;\nДепутат қандай бўлиши кераклиги ҳақида ўзингиз тушунмайдиган гаплар билан ҳаммани чалғитиб, қонунларни ўзгартириш депутатларни қўлидаку, деб ўзингизни оқламоқчи бўлибсиз. Асосий эътироз - Сизнинг монополист бўла туриб, халқ фикри билан ҳисоблашмаслигингизда.\nЛекин ҳозир сизга халқ фикри қизиқмас. Агар қизиқ бўлганида март ойида қилган ишингиз - монопол бўла туриб бутун халқни норози қилиб автомобил нархларини бунчалик оширмасдингиз, "тез ёрдам" учун "Дамас"ларингизни оширилган нархда халқингизга сотмасдингиз.\nМени популист, нопрофессионал, ёлғончи, кўр, кар, гўл дейсизми ёки кимларгадир шикоят қиласизми фарқи йўқ. Мен Сиз ҳақингизда кўпчиликка маълум ҳақиқатни айтавераман: Сиз ичкарида барибири монопол ва номард иштирокчи сифатида қолаверасиз. Тўғри бу гаплар оғир, лекин ҳақиқат шу.\nСўнгида маслаҳатим: аччиқ бўлса ҳам фактни факт билан енгади олди-қочди, жаҳл гаплар билан эмас. Буни пиарчиларингизга ҳам тушунтиринг!” деб ёзади Расул Кушербаев ўзининг Telegram-каналида.\nOmad aka bosing xalq siz taraf oxirigacha boring yopilip ketsin zavodi bilan


Genesys компанияси нархларни пасайтиришда давом этади. 2019 йилнинг 1 сентябргача бирваракайига 3 та нархларнинг пасайиш акцияси бўлиб ўтади. Бу вақтда Jangokh ва Sultania турар-жой мажмуаларидан хонадон харид қилганлар уй нархидан 7% тежашлари билан бирга доимий равишда амалга ошириладиган ҳар битта болага 1% чегирмалар билан ўртача 10%гача пулларини тежаши мумкин. Genesys компанияси харидорлар учун нима муҳим эканлигини яхши билади. Оила ва фарзандлар барчамиз учун энг муҳимидир. Шу сабаб компанияда «Болалар – бизнинг боримиз!» деб номланган доимий акция амалда. Унда мижозлар ҳар бир фарзандлари учун уй нархидан 1% лик чегирмани қўлга киритишлари мумкин.\nGenesys компанияси ҳовлиларда болаларланинг қувноқ кулгуси ва ота-оналарнинг улар ютуқларидан мамнунликлари билан тўлишини орзиқиб кутади!\nGenesys компанияси томонидан қурилган Jangokh ва Sultania турар-жой мажмуалари шаҳар марказида жойлашган бўлиб, мижозлар учун қулай таклифдир. Ҳар бир деталгача пухта ўйланган мукаммал инфратузилма ва қулайлик Genesys компанияси қурадиган уйларга хос. Шаҳарнинг сокин қисмида жойлашган уйлар бир вақтнинг ўзида катта шаҳар динамикасини ҳис қилишга ҳам ёрдам беради.\nGenesys компанияси томонидан ўтказилаётган ёзги акция давомида, яъни 2019 йилнинг 1 июлидан 1 сентябргача бўлган вақт оралиғида уйлар харид қилиб умумий нархдан 10 %гача иқтисод қилинг! Энди сифатли уй-жойни нисбатан арзон нархларда сотиб олиш мумкин. Марказий туманларда жойлашган Jangokh ва Sultania турар-жой мажмуаларидаги уйлар энди янада арзонроқ. Jangokh ва Sultania мажмуалари замонавий, мукаммал архитектурага эга уникал дизайнерлик ечимига эга. Айниқса, мегаполис марказидан узоқлашишни истамай ўқиш ва ишлашни хоҳловчи талабчан мижозлар учун Genesys уйлари сокин ва хавфсиз турмуш муҳитини яратади.\nОТМга ўқишга топшириш мавсумида Genesys компаниясидан ажойиб акция. Оилангизда бир неча қувонли хабарлар: Jangokh ва Sultania турар-жой мажмуаларидан биридан уй харид қилдингиз ва кимдир талабаликка эришдими? Табриклаймиз! Энди сиз биринчи ўқув йили учун давлат ОТМда контракт пулини тўлаш ҳақида ўйламаслигингиз мумкин. Genesys компанияси оилангиздаги талабанинг контракт пулини тўлаб беради ва ўқишларда муваффақиятлар тилайди! Genesys компанияси томонидан барпо этилган: Jangokh ва Sultania турар-жойлари мегаполис марказида ривожланган архитектурага ва қизиқарли дизайнерлик ечимига эга уйлардир. Genesys компанияси ўз мижозларининг талабларини тўлиқ ўрганган ва уларга турар-жойлар бозорида энг яхши ечимни таклиф қилади.\nБиз билан боғланинг ва батафсил маълумотга эга бўлинг.\nТелефон: +99871 200-61-16\nSultania ТЖК савдо бўлими: Тошкент шаҳри, Яшнобод тумани, Мирзо-Улуғбек кўчаси, 10.\nМўлжал: Wunderkind (болалар боғчаси/мактаб)\nСавдо бўлими ЖК Jangokh: Тошкент шаҳри, Шайхонтоҳур тумани, Жангоҳ массиви.\nМўлжал: Марказ-15 (Ц-15)\n09:00 / 04.12.2018\n«Genesys» компанияси «Қишки чегирмалар» акциясини эълон қилади!


Жамшид Ходжаев қишлоқ хўжалиги вазири этиб тайинланди. - Ўзбекистон Республикаси Қишлоқ хўжалиги вазирлиги\nЖамшид Ходжаев қишлоқ хўжалиги вазири этиб тайинланди.\nЖамшид Абдуҳакимович Ходжаев Қишлоқ хўжалиги вазирлигига раҳбар этиб тайинланди. Қишлоқ хўжалиги вазири лавозимида фаолият юритиб келаётган Баҳодир Турсунович Юсупов эса Наманган вилояти Косонсой тумани ҳокими этиб тайинланди.\n2017 йилда Ўзбекистон Ташқи иқтисодий фаолият миллий банки раисининг биринчи ўринбосари, 2017 йил августида Ҳисоб палатаси раисининг биринчи ўринбосари — Давлат бюджетига тушумларнинг тўлиқ тушиши устидан назорат қилиш инспекцияси бошлиғи, 2017 йил ноябридан Ташқи савдо вазири лавозимига тайинланган.\nҚишлоқ хўжалиги вазирлигининг собиқ раҳбари эса Косонсой тумани ҳокими бўлди.


Нимага Обама Нагасаки ва Хиросимага ташланган атом бомбаси учун Япониядан узр сўрамади? / Telegraf.uz | Ахборот-таҳлилий портали\tНуқтаи назар\nНимага Обама Нагасаки ва Хиросимага ташланган атом бомбаси учун Япониядан узр сўрамади?\nХиросима ва Нагасаки деганда инсонлар кўз олдига ядро бомбаси ва унинг аянчли оқибатлари каби хотиралар келади.\nЯрим асрдан кўп вақт ўтиб, АҚШ президентининг илк бора Японияга қилган сафари ҳам ўзига яраша рамзий маънога эга. Оқ уй раҳбари таъкидлаганидек, АҚШ Япониянинг икки шаҳарига ўзи кашф этган атом бомбаси кучини синаш эмас, балки инсоният ўзини-ўзи йўқ қилиши борасидаги биринчи қадам бўлган.\nҲозирги кунгача икки савол ўз ечимини топмаган: нима учун ўша вақтда Япония сўзсиз капитуляция қилишга тайёр бўлиб турган вақтда аввал Хиросимага биринчи бомба, уч кун ўтиб эса иккинчи бомба Нагасакига ташланган?\nЯдро бомбаси ташланишидан бир неча ой илгари Япониянинг мағлубияти аниқ бўлиб қолган эди: мамлакат ҳарбий ҳаво ва ҳарбий денгиз кучлари деярли батамом қириб ташланганди. Кўплаб мамлакатлар Японияга иқтисодий блокада урушини эълон қилишган эди. Хулоса қилиб айтганда, Япония худди ота-онасини йўқотган етим бола каби эди ўша пайтда.\n2009 йилда Прагадаги нутқида Б.Обама: “Атом бомбасига эга бўлган мамлакатлар бу қуролни қўллаш учун мантиқий ҳаракат қилишлари лозим”, деган иборани ишлатган. Яъни бундай қуролга эга бўлган давлатлар ушбу қуролдан уруш ҳаракатлари учун ва аҳолини йўқ қилмасликда фойдаланмаслигидан далолат беради. Бироқ АҚШ раҳбари ўз мамлакатида ядро арсеналини кенгайтириш ва ривожлантириш лойиҳасини маъқуллаб, 10 йил мобайнида олиб бориладиган тадқиқот ишларига 355 млрд. доллар ажратган. Хўш, жаҳон ҳамжамиятига қарата сўзланган оташин нутқ ва ўзи амалда олиб бораётган фаолияти бир-бирига қарама-қарши эканлиги ҳеч кимда шубҳа уйғотаётгани йўқ.\nХиросима ва Нагасаки шаҳарларига атом бомбаси ташлаганига мана 71 йил тўлди. Бироқ ўша портлаш асоратлари ҳанузгача ўз таъсирини йўқотгани йўқ.\nПортлашдан бир қанча вақт ўтиб, ўша даврдаги АҚШ президенти Гарри Трумэн кунчиқар мамлакатга ўзининг ҳарбий муҳандисларини бомба асоратлари ҳақида хулоса ва таҳлилларни қайд қилиб келиш учун юборган.\nХулосалар шуни кўрсатдики, бомба ташланганидан кейин деярли 10 сониянинг ичида 220 минг киши (тинч аҳоли) нобуд бўлган. Қолганлари эса нурланиш касаллигига чалинган. Дарвоқе, ўша мудҳиш кундан мана 71 йил ўтса ҳамки, ҳозирги пайтгача ўша даврда халқ юқтирган нурланиш касаллиги авлоддан авлодга ўтиб келмоқда.\nТўғри, япон халқи деганда жуда юқори маданиятли, оила этикаси ўзгаларга ибратли халқ кўз олдимизга келади. Оқ уй раҳбари Японияга келган чоғида бир журналист ундан, "Сиз бошқараётган давлат юртимизга бомба ташлаб, шунча одамнинг уйини бузиб юборган эди. Балки фурсатдан фойдаланиб, Сиз халқимиздан узр сўрасангиз бўлармиди", деб мурожаат қилганида, нафақат савол берган журналист, балки бутун япон халқи рад жавобини олди. Бу ерда бир савол туғилади, узр сўраш ўринлими?\nАввал бир тарихга назар ташласак: XVIII асрнинг охири, XIX асрнинг бошларида бўлиб ўтган Россия-Япония уруши, Япония ҳарбий денгиз флотининг АҚШга тегишли Пёрл Харбор бандаргоҳида кўплаб кемаларни бомбардимон қилиб, сув остига чўктириб юбориш, Япония ўзининг 1 миллионли аскарига эга бўлган армияси билан аваал Хитойнинг Манжурия вилояти, сўнгра Мўғулистон, кейинчалик Ҳиндистон давлатларини босиб олишга бўлган режалари, шу вақтнинг ўзида Осиё Тинч океани минтақасида жойлашган кўплаб оролларга ҳарбий десант тушириб, ҳеч нарсадан хабари йўқ аҳолини бесамар қириб ташлаши, ўша даврда Хитой етакчиси Мао Цзе Дун Сталинга ёрдам сўраган мурожаати туфайли, япон аскарлари қақшатқич зарбага дуч келишганлиги — нега бу факт ва далиллар япон ҳукумати халқнинг орасидан ночор кишиларни танлаб олиб, телевидение орқали расман Курил ороллари бизники, уни қайтариб беринг, деб мурожаат қилишлари, албатта, сиёсий ўйинларнинг бир томонлама намойиш этилаётганлигидан дарак бермасмикан?\nИккичи жаҳон уруши поёнига етиб, Япония, тўғри, жуда катта иқтисодий қийинчиликлар эвазига, ўзини тиклаб олди. Бироқ, ҳозирги кунда дунёнинг етакчи мамлакатлари қаторидан ўрин олган кунчиқар мамлакат ўзининг тарихда содир этган қилмишларини ҳам эсдан чиқармаслиги лозим.\nЭслатма: Хитойнинг ўрта ёшдaн бошлаб ёши катталарнинг кўпчилик қисмига Япония давлати, фуқаролари ҳақидаги савол билан мурожаат қилинганда, бир жавоб (re ben gui zi), яъни япон каллакесарлари деган жавобни оламиз.\nМулоҳазаларимиз сўнгида диққатингизни бир нарсага қаратмоқчимиз, бир давлат иккинчи давлатни босиб олиш учун ёки ўзи яратган қуролни ўзга давлат аҳолиси орқали синаб кўриш учун атом бомбасига ўхшаган турли-туман қуролларни яратиш керак эмас. Ҳозирда сайёрамизда экология бузилиб кетаётганлиги ҳеч кимга сир эмас. Одамлар табиатдан узоқлашиб кетишмоқда. Шунинг учун турли сармояларни Ер куррамизни бўлажак авлодларга асраш учун бўлган чора-тадбирларга сарфлаганимиз маъқул бўлса, муболаға бўлмас эди.\nНаргиза Шарифзода\t05.06.2016 | 4389


«Сабъаи Сайёр» («Етти сайёра»). Асар 1484 йилда ёзилган бўлиб, 38 боб, 5000 байтдан иборат. "Сабъаи сайёр" асари "ҳикоя ичида ҳикоя" усулида ёзилган. «Сабъаи сайёр» асари ҳафиф баҳри: фоилотун, мафоилун, фаъувлун да ёзилган....\n«Садди Искандарий» («Искандар девори»). Бу асар 1485 йилда ёзилган бўлиб, 89 боб, 7215 байтдан иборат. У «Хамса» достонлари ичидаги ҳажм жиҳатидан энг каттасидир. Навоий ўзининг бу асарида Искандар Зулқарнайннинг одамхўр яъ�...\nМазкур ўн китобли «Сайланма»ни жамлаш, тузиш ҳамда нашрга тайёрлашда шоир Рауф Парфининг ўзи қатнашган ва уни чоп этишни орзу қилганди. Ҳаққоний бадииятга қоришиқ улкан жасорат маҳсули бўлган бу китобни қўлга олиш ва ...\nЧўлпон – кўп асрлик ўзбек адабиёти тараққиётига улкан ҳисса қўшган ижодкорлардан бири. У қисқа умр кўрганига қарамай, адабиёт ва санъатнинг турли соҳаларида самарали ижод қилиб, катта адабий мерос қолдирди. Чўлпон ш�...\nТуташ дунёлар. Янги шеърлар\nЎзбекистон Қаҳрамони, Халқ шоири Абдулла Ориповнинг ушбу шаклан мўъжаз, аммо мазмунан баркамол китобида унинг кейинги яқин йиллар ва айни кунларда қоғозга тушган бетакрор шеърлари жамланган. Ҳаётнинг турфа манзарала...


Ҳайратомуз фактлар | Megadunyo.UZ\nАвтор: admin 0 Комментариев фактлар, энг, ҳайратомуз\nДенгиз юлдузи ошқозонини ташқарига чиқариши мумкин.\nЭнг узоқ вақт сувсиз юра оладиган жонзот — каламуш.\nБегемотлар сув остида дунёга келади.\nОрангутанглар юзага келаётган хавф ҳақида олдиндан хабар беради.\nЮмронқозиқ бир кечада 76 метр туннел қазиши мумкин.\nЧувалчангнинг тишлари 25 мингга яқин холос.\nНил дарёсидаги тимсоҳлар туфайли ҳар йили 1000 дан ортиқ инсон ҳалок бўлади.\nТуяқушнинг тухумини қайнатиш учун 4 соат вақт керак бўлади.\nШерлар галасида ўлжанинг 90%ини урғочи шерлар топиб келади.\nЯлқов (ҳайвон) умрининг 75%ини уйқуда ўтказади.\nКолибри (қуш) юра олмайди.\nАвстралияга келган европаликлар маҳаллий қабилалардан “Мана бу сакраб-сакраб юрувчи ғалати ҳайвон нима?” деб сўрашган, улар эса “Кенгуру” дея жавоб беришган. Бу сўз “Тушунмаймиз”, деган маънони англатади.\nЎтхўр ҳайвондан йиртқич ҳайвонни фарқлашнинг енг осон йўли: йиртқичларда кўзлар ўз қурбонини кўриш учун юзнинг олд томонида жойлашган бўлади, ўтхўрларда еса юзининг икки четида — ўз душманларини кўриш учун.\nКўршапалак — уча оладиган ягона сут эмизувчи жонзот.\nЕрда яшаган барча хайвонларнинг 99%и қирилиб кетган.\nАсалари 1 килограмм асал йиғиш учун 2 миллиондан ортиқ гулга қўниши керак.\nСўнгги 4000 йил ичида бирорта ҳам ҳайвон хонакилаштирилмади.\nПингвинлар 1,5 метрга сакрай олади.\nШимпанзелар ўзини кўзгуда таний оладиган ягона ҳайвон ҳисобланади.\nАфрикадаги баъзи қабилаларнинг тилида “орангутанг” сўзи “жунглидан келган одам” маъносини беради.\nОдам ва филлар — боши билан тура оладиган ягона сут эмизувчилардир.\nТимсоҳлар сув остига чуқурроқ шўнғиш учун оғир тошларни ютиб юборади.\nҚутб айиқлари 40 км/соат тезликда югура олади.\nДастлаб Авцтралиянинг 50 центлик тангаси 2 долларлик кумушдан қуйилган.\nАнглия кутубхоналарида энг кўп ўғирланадиган китоб — “Гиннеснинг рекордлари китоби”. Бу далил рекордлар китобига кирган.\nМонако миллий оркестри бу давлатнинг армиясидан каттароқ.\nСахрои Кабирда бир мартагина — 1978 йилнинг 18 февралида қор ёққан.\n1983 йил давомида бирорта ҳам одам туғилмаган давлат — Ватикан.\nНил дарёси икки марта — ИХ ва ХИ асрларда музлаган.\nШарқнинг қадимий давлатларида қитиқлаш қонун билан тақиқлаб қўйилган.\nЛас-Вегаснинг казиноларида ҳеч қаерга соат қўйилмайди.\nЭскимослар тилида “қор” сўзини ифодалаш учун 20 дан ортиқ сўз бор.\nИталияда “Барби” қўғирчоқлари Канададаги туб канадаликлар сонидан кўпроқ.\nФранция қонунларига кўра, инсоний юзга эга бўлмаган (масалан, ўзга сайёралик кўринишида) қўғирчоқларни сотиш тақиқланади.\nКанада сўнгги 5 йил ичида 4 марта БМТ томонидан яшаш учун энг зўр мамлакат деб эълон қилинди.\nРоссияда ароқ ХИВ асрда пайдо бўлган. Дастлаб у дори сифатида томчилаб сотилган.\nМушукнинг бош суяги фақат тепа ва пастга ҳаракатланади. Итларнинг бош суяги эса тўрт тарафга ҳаракатлана олади.\nСтатистикага кўра, уйланган еркаклар 8 йил кўпроқ умр кўради, турмушга чиққан аёллар эса 8 йил камроқ.\nЭркакларнинг мияси 30 ёшдан сўнг қурий бошлайди ва 60 ёшларга борганда унинг 30%и қуриб қолади. Аёллар организмида бу жараён кузатилмайди.\nУрғочи гепардлар кийикнинг боласини тутиб келиб, болаларига ов қилишни ўргатишда кўргазмали қурол сифатида фойдаланади.\nУрғочи филлар янги туғилган “чақалоқ”ни 2 йил кўтариб юради, кейин эса яна 2 йил ўз сути билан боқади.\nЖирафа туғилган заҳоти ҳаётдан оладиган илк таассуроти — 2 метр баландликдан боши билан қулаш.\nАфрика туяқушининг 15 сантиметрлик тухуми 1,8 килограмм келади.\nТинч океанидаги Мариана ботиғига Эверест чўққиси бемалол “сиғади”.\nАлександр Белл томонидан 1876 йилда ихтиро қилинган биринчи телефоннинг қўнғироғи бўлмаган. Чақирув трубка орқали ҳуштак чалиш орқали амалга оширилган.\nБридж — карта билан ўйналадиган ягона олимпия спорт туридир.\nМашҳур америкалик физиохимик Люис Гилберт Нютон 30 мартадан зиёд Нобел мукофоти совриндорлигига номзод бўлган, аммо бирор марта ҳам бу мукофотни ололмаган.\nГрузия Республикаси таркибидаги Абхазия Республикасининг номи абхазча «апсни» сўзидан келиб чиққан бўлиб, ўзбек тилида бу сўз «қалб ўлкаси» деган маънони билдиради.\nАвстралия мамлакатини ҳеч иккиланмасдан акациялар ўлкаси деб аташ ҳам мумкин. Чунки бу дарахтнинг 500 дан ортиқ тури ушбу мамлакатда ўсади. 20 мингдан зиёд ўсимлик турига ега бўлган Австралиянинг «яшил қитъа» деб номланишини эса кўпчилик билса керак.\nУкраина ҳудуд жиҳатидан Европада энг йирик давлатдир. Унинг майдони —603700 км2.\nМонголия давлатининг ҳудуди — 1566000км2. Қизиғи шундаки, бу ҳудуднинг 80% ини ўтлоқ ва яйловлар эгаллаган.\nБугунги кунда жаҳонда энг кўп ишлатиладиган сўзлардан бири.


Иллюстратив сурат. Суратнинг мақолада ёзилган воқега алоқаси йўқ.\nНикоҳ ёшини эркаклар учун 18 дан 21 га ошириш таклиф қилинди\nЎзбекистон Олий суди раиси ўринбосари, Фуқаролик ишлари бўйича судлов ҳайъати раиси Холмўмин Ёдгоров мамлакатда никоҳ ёшини оширишни таклиф қилди (“Даракчи”, 14 июнь).\n“Амалдаги оила қонунчилигига кўра, никоҳ ёши эркаклар учун 18 ёш, аёллар учун 17 ёш. Никоҳга кирувчи аёллар ёшини 18 ёш қилиб, эркаклар ёшини 21 ёш қилиб белгилаш мақсадга мувофиқ ва бу ҳам мустаҳкам оила қурилишида муҳим омил бўлиши муқаррар. Чунки 17 ёшда қизларнинг кўпчилиги ҳам жисмоний, ҳам маънавий жиҳатдан ҳали турмуш қуришга тайёр бўлмайди. Эркакларнинг никоҳ ёшини 21 ёш қилиб белгилаш эса айни шу даврда уларнинг мустақил фикрга эга бўлиши, масъулият ҳиссининг ортиши, шунингдек, оилани таъминлаш учун маълум бир касб-корга эга бўлиши билан боғлиқ” дейди Олий суд раиси ўринбосари.\nШунингдек, судья мулк низолари бўлмаслиги учун эр ва хотин ўртасида қонуний никоҳ шартномаси тузилиши лозимлигини эслатган.\n“Афсуски, айни пайтда никоҳ шартномаси тузиш ҳоллари жуда кам бўлиб, “никоҳ шартномаси тузиш бизнинг менталитетимизга, шариат қоидаларига тўғри келмайди” деган хато тушунча ҳам мавжуд” дейди Х.Ёдгоров.\nСамарқанддаги шифохонада кўз кўриб қулоқ эшитмаган ваҳшийликлар содир этилган\nСамарқандда хусусий шифохонада кўз кўриб қулоқ эшитмаган ваҳшийликларга қўл урилгани фош қилинди (“Ҳуқуқ”, 14 июнь).\nВилоят прокуратураси вакили Асомиддин Сайфиддиновга кўра, Нигора Солихонова раҳбарлигидаги хусусий клиника асосан ҳомила тушириш билан шуғулланиб келган.\nСунъий аборт йўли билан дунёга келтирилган чақалоқлар эса сохта ҳужжатлар билан фарзандталабларга бир неча минг долларга пулланган.\nХаридор топилмай қолган кезларда эса ожиз ва ҳимоясиз чақалоқлар қасддан қаровсиз қолдирилиб, нобуд қилинган.\nНорасидаларнинг жонсиз танаси тиббий чиқиндилар ёқишга мўлжалланган муфель печида ёқиб юборилган.\nХусусий клиника раҳбари Н.Солихонова 13 йилу 2 ой муддатга озодликдан маҳрум этилган.\nЖиноий гуруҳнинг бошқа аъзоларига ҳам тегишли жазолар тайинлангани хабар берилган.\nФарғонада бозорқўм пора билан ушланди\nФарғона шаҳридаги марказий деҳқон бозори раиси 2000 доллар пора олаётганда ушланди (“Инсон ва қонун”, 12 июнь).\nТадбиркор аёл бозорқўмдан дўкон қуриш учун рухсат сўраган. Бозорқўм эса рухсат эвазига 2000 доллар пора талаб қилган. Тадбиркор аёл эса бу ҳақда ҳуқуқ идораларига хабар берган.\nИсми ошкор этилмаган бозорқўм жиноят устида қўлга олинган. Тергов жараёнида бозор раиси аввалроқ бошқа бир тадбиркордан 6,4 миллион сўм олгани аниқланган.\nҚайд этилишича, бозорқўм ушбу вазифага тайинлангунга қадар икки марта жиноятда айбланиб маҳкамага тортилган.\nИкки бор жиноятга қўл урган шахс қандай қилиб раҳбарлик лавозимига тайинлангани масаласига ойдинлик киритилмаган.


Ўзбекистон, 02 январ 2013\n19 октябр 2019, Тошкент вақти: 09:27\nчоршанба 2 январ 2013\nянвар 02, 2013\nОбид қорига алоқадорликда гумон қилинганлар ҳибсга олинди\nТошкент шаҳрининг Олмазор ва Шайхонтоҳур туманларида истиқомат қилган 4 диндор ҳозир Швециядаги шифохонада қолаётган таниқли имом Обид қори Назаровга алоқадорлик айби билан ҳибсга олингани айтилмоқда.\nЯнги телеканалларни ҳамма кўра олмаяпти\nЯнги йил арафасида, 31 декабр куни Ўзбекистон Миллий телерадиокомпаниясининг иккита телеканали ўз кўрсатувларини намойиш қила бошлади. Бироқ, “Маънавият ва маърифат” ҳамда “Дунё бўйлаб” деб номланган каналлар кўрсатувларини фақат УзДижитал ТВ тюнерларидан фойдаланадиган аҳоли кўриши мумкин холос.\nХорижда хотиним бор, Ўзбекистонда ҳам уйлансам бўладими?\nOzodJavobга Skype орқали мурожаат қилган тошкентлик Шокир исмли муштарий қўшхотинлик масаласи билан қизиқди. Муштариймизнинг "хорижлик хотиним устига Ўзбекистондан ҳам уйлансам бўладими?", деган саволига ФҲДЁ ходимлари қатъий "Йўқ" деган жавобни беришди.\nОзодлик муштарийси 2012 йилда нима ўқиди?\n2012 йил сарҳисобини чиқарар эканмиз, Сиз азиз муштарий ва тингловчиларимиз эътиборига бир йил давомида www.ozodlik.org сайтида энг кўп ўқилган мақолалар ЎНЛИГИни ҳавола қилишни лозим топдик.\nТошкент ва Душанбе газ борасида бир қарорга кела олмаяпти\n31 декабр куни маҳаллий вақт билан кеч соат 6 да Ўзбекистон Тожикистонга газ етказиб беришни тўхтатди. Икки давлат ўртасида газ борасида келишув ҳануз имзолангани йўқ. Газ таъминотининг тўхтагани боис Тожикистондаги цемент заводи ишламай қолди.\nЯнги йилда ҳам электр таъминоти яхшиланмади\nЯнги йил кечаси Ўзбекистоннинг аксар туман ва шаҳарларига электр энергияси берилди. 1 январдан бошлаб, электр энергияси таъминоти эски ҳолига қайтди. Ўзбекистон қишлоқлари кунига 1-3соат давомида электр энергияси олмоқда, холос.\nСуюлтирилган газни автомобилда транзит қилиш тақиқланди\nЎзбекистон ҳудудидан суюлтирилган газни автомобил воситасида транзит қилиш 1 январдан бошлаб тақиқланди.\nЎзбек киракашлари 5,5 млрд сўмдан зиёд жарима тўлади\nЎтган бир йил мобайнида ўз автомобилида расмийлар талабига мувофиқ равишда одам ташимаган ўзбекистонлик киракашларга қарийб 2,8 миллион долларлик жарима солинган.\nЎзбекистонда бензин нархи 40 сўмга ошди\n2013 йил 1 январдан Ўзбекистонда 1 литр бензин ва дизел ёнилғисининг нархи 40 сўмга қимматлади. Бунга автомобил ёнилғисидан фойдаланганлик учун жисмоний шахслардан олинадиган солиқ миқдори оширилгани сабаб бўлган.\n2012 йил - ўзбек ва дунё мусулмонлари ҳаётида\nЎзбекистонликлар ҳукуматнинг диндорлар устидан доимий назорати бу йил ҳам кучайгани, жумладан шайх Муҳаммад Содиқ Муҳаммад Юсуфнинг чиқишлари ва 25 ёшгача бўлган намозхонларнинг масжидга қатнаши янада қисқаргани, дунёда эса мусулмонларни низога тортувчи провокацияларнинг ошганидан сўзладилар.\nЯнги йил дастурхони неча пулга тушди?\nОзодлик тингловчилари ўртасида ўтказган кичиккина сўров натижаларига кўра, бу йилги байрам дастурхони учун кам таъминланган оилалар 60-100 минг сўмгача, ўртаҳол оилалар эса 150-250 минг сўмгача маблағ сарфлаган.\nЯнги йил арафаси гўшт ва гуруч арзонлади\nОзодликка 30 декабр куни боғланган айрим тингловчилар маҳаллий ва марказий бозорларда, одатан қимматлаши кутилган гўшт ва гуруч нархи арзонлаганини хабар қилдилар.


АО«Конират ун заводи» :: «Qonirat un zavodi» AJ акциядорлари диққатига!\n1. «Qonirat un zavodi» AJи 2016 йил якунлари буйича Кузатув кенгаши раиси хисоботини эшитиш.\n2. «Qonirat un zavodi» AJи 2016 йил якунлари буйича Бош хисобчи хисоботини эшитиш.\n3. «Qonirat un zavodi» AJи 2016 йил якунлари буйича Тафтиш комиссияси хисоботини эшитиш.\n4. «Qonirat un zavodi» AJи 2016 йил якунлари буйича аудит хулосасини тасдиклаш.\n5. «Qonirat un zavodi»AJи 2016 йил якунлари буйича йиллик хисоботлар ва бухгалтерия балансини тасдиклаш.\n6. «Qonirat un zavodi»AJи 2016 йил якунлари буйича Соф фойда хисобварагини тасдиклаш ва унинг соф фойдасини таксимлаш.\n7. «Qonirat un zavodi»AJи 2017 йил учун белгиланган бизнес - режасини тасдиклаш.\n8. «Qonirat un zavodi»AJи 2017 йилда аудиторлик текширув утказиш учун аудитор ташкилоти билан шартнома тузиш ва унинг хизматига туланадиган хак микдори чегарасини белгилаш.\n9. 2017 йил учун «Qonirat un zavodi» AJи Кузатув кенгаши аъзоларини кайта сайлаш.\n10. «Qonirat un zavodi» AJнинг 2017 йил учун кайта сайланган Кузатув кенгаши аъзоларини рагбатлантириш микдори чегарасини белгилаш ва тасдиклаш.\n11. 2017 йил учун «Qonirat un zavodi» AJи Тафтиш комиссия аъзоларини кайта сайлаш.\n12. 2017 йил учун «Qonirat un zavodi» AJи Бошкарув кенгаши раиси ва аъзоларини кайта сайлаш.\n13. «Qonirat un zavodi» AJи Кузатув кенгаши ва Бошкарув кенгаши раислари узаро 1 йилга тузилган мехнат шартномасини тасдиклаш.\nКарор кабул килган орган: Жамият Кузатув кенгашининг 2017 йил 14-мартдаги 1-сонли баёни.\nЖамият акциядорларга Умумий йигилиш утказилиши хакида хабар килиш руйхати тузиладиган сана: 2017 йил 15 - март.\nЖамият Умумий йигилишига катнашиш хукукига эга булган акциядорланинг руйхати тузиладиган сана: 2017 йил 31 - март.


ФОТО. Муроджон Аҳмадалиев АҚШга жўнаб кетди, чемпионлик жанги яқин! / Olamsport.com\n06 фев 08:19\nФОТО. Муроджон Аҳмадалиев АҚШга жўнаб кетди, чемпионлик жанги яқин!\nТеглар : БоксАҳмадалиевЎзбекистон\nПрофессионал бокснинг биринчи ярим енгил (-55,34 кг) вазн тоифасида мағлубият нималигини билмай келаётган ҳамюртимиз Муроджон “Кака” Аҳмадалиев кеча тунда АҚШга жўнаб кетди.\nАҳмадалиев Тошкент - Москва авиарейси орқали Нью-Йоркка учади. У шу кунгача 5 та жанг ўтказиб, уларнинг барчасида ғалабага эришган. Нокаут эвазига қўлга киритилган ғалабалари сони 4 та. Ҳозирда WBA Intercontinental чемпионлик камари эгаси бўлиб турибди.\nКеча матбуотда чарм қўлқоп устамизнинг кейинги жангини амалдаги WBA йўналиши чемпиони америкалик Даниэль Романга қарши ўтказиши ҳақида хабарлар пайдо бўлганди. Бу маълумотни ҳамюртимиз мижоз бўлган Россиянинг “Мир бокса” промоутерлик компанияси менежери Вадим Корнилов ҳам тасдиқлаганди.\nАҳмаджонов ва Романнинг промоутерлари яқин 24 соат ичида жанг ўтказиш ва унинг шартлари бўйича келишиб олишлари лозим. Акс ҳолда бошқа промоутерлар ўртасида очиқ савдо ўтказилади.\nМаълумот учун, Роман проф боксдаги фаолияти давомида жами 29та жанг ўтказган. Жангларнинг 26тасида ғалабага эришган. Икки жангда дуранг натижа қайд этилган. Фақат бир маротаба мағлубият аламини тотиб кўрган.\n06 фев 09:38:57\n2 kara alinpiyada chimpiyoni Sobig chimpion KUBALIK Gilermo Rigondis 14 oylik tanafusdan keyin qayti Murotjonga Danieldan keyingi asosi raqib


Жаллод деганда бошига қоп кийдирилиб, кундага қўйилган каллани ойболта билан чопадиган бақувват одамни тушунишади одатда. Лекин аслида вазият бироз бошқача бўлган.\nПодшо ва қиролларнинг саройида жаллодлик хизматлари бўлган. Улар анчагина катта тузилма бўлиб, фақатгина калла чопадиганлардан иборат бўлмаган.\nЖаллодлик хизмати ҳукмдорларнинг кимнидир ўлдириш, кимнидир қўрқитиб қўйиш сингари вазифаларини бажарган. Улар фақатгина жамоатчилик олдида бош олиш билан эмас, махфий қотилликлар, саботаж билан ҳам шуғулланган. Айтайлик, бирор шаҳар ҳокими подшонинг қаҳрига дучор бўлиб, ўлимга ҳукм этилса, у, табиийки, бош эгиб келмаган, балки қочиб қутулиб қолиш йўлларини кўрган. Шундай вазиятларда фармонни мавҳум сақлаб, қотилларни керакли жойга юборишган. Шундай қилиб, жаллодлик хизмати яхши тайёргарлик кўрган профессионал қотиллардан иборат бўлган.\nШаҳобуддин Насавий “Сират ас-султон Жалолиддин Манкбурни” китобида қизиқ бир воқеани ҳикоя қилади.\nХоразмшоҳ Аловуддин Муҳаммаднинг (1200–1220) бош жаллоди Жаҳон Паҳлавон исмли шахс эди. Унинг номининг ўзиёқ амалдорлар ва турли-туман ноиблар, бекларнинг кўнглига ғулғула соларди.\nХоразмшоҳнинг қорахитойлар билан жанглари асносида Ўтрор шаҳри ноиби, қорахитойлардан бўлган Тожиддин Билгахон хоразмликлар тарафига ўтади. Хоразмшоҳ урушдан сўнг уни Нисо шаҳрига юборади. Нисога одатда амалдорлар сургунга юбориларди: шаҳар иқлими ва гигиеник вазияти жуда ёмон бўлиб, юқумли касалликлардан ўлиш ҳолатлари жуда кўп кузатиларди. Шаҳар иқлими, айниқса, турклар учун оғир эди. Сургундаги одам ўлиб кетиши ёки қаттиқ қийналиши кутиларди.\nЛекин Билгахон шаҳарда яхши ўрнашади ва ҳатто аслзодалар даврасида обрў қозонади. Сургун бир йил давом этади. Натижага эришолмаганини тушунган хоразмшоҳ шаҳарга Жаҳон Паҳлавонни юборади.\nЖаҳон Паҳлавоннинг шахсан ўзи бир гуруҳ одамлари билан келганини эшитганида шаҳар вазири (султоннинг вакили, уни шаҳар ноиби ва маҳаллий амалдорлар билан боғлаб турувчи мансабдор) Заҳириддин Масъуд ибн ал-Мунаввар аш-Шоший бир киши билан суҳбат қуриб ўтирган бўлади. Хабарни эшитиши биланоқ даҳшатга тушади.\nЖаҳон Паҳлавон шаҳар ноибининг уйида тўхтаган ва вазирни шу ерга чақирган эди. Вазир суҳбатдоши билан бирга ноибнинг уйига отда бораркан, қўрқувдан қўллари қалтираб, отни бошқаришга қийналади. Жаллодбоши вазирни кўриши билан унинг қўлига султон фармонини тутқизади.\nШундан сўнг Тожиддин Билгахоннинг уйига одам қўйиб, султондан келган топшириқ баҳонасида ноибнинг уйига чақиришади. Муҳофизлар гуруҳи билан келган Тожиддиннинг ёлғиз ўзи уй ичига таклиф қилинади, Жаҳон Паҳлавон унга ўзини кўрсатмайди. Заҳириддин Масъуднинг гувоҳлигига кўра, Тожиддин қандайдир баҳона билан ертўлага олиб тушиб кетилади. Бироздан сўнг жаллодлардан бири унинг бошини қўлида кўтариб чиқади. Жаҳон Паҳлавон бошни қопга солиб, дарҳол пойтахт томон йўлга чиқади. Тожиддиннинг ташқарида кутиб турган муҳофизларини тинчлантириш, кўнишмаса, ҳибсга олиш вазифаси вазирга юкланади.\nНасавийнинг китоби рус тилида.\ndata-title="“Жаллод, калласини ол!!!”" data-description="<p>Жаллод деганда бошига қоп кийдирилиб, кундага қўйилган каллани ойболта билан чопадиган бақувват одамни тушунишади одатда. Лекин аслида вазият бироз ..." data-image="https://eltuz.com/wp-content/uploads/2019/03/rasm42401.jpg" data-url="https://eltuz.com/kozqarash/209419/" data-services="facebook,odnoklassniki,twitter,telegram" data-counter="ig">\nЎзини аввалига Сабрина деб таништирган 22 яшар Ўзбекистон ватандоши Муштарий. С дугонаси асли озарбайжонлик 23 яшар Латифа Мамедова билан ...


Энг осойишта мамлакат — Исландия ҳақида...\n15.10.2019 18:00 0 4229\nБу мамлакатнинг ҳайратланарли жиҳатлари бисёр. Табиати, одамлари, қонунлари — ҳаммаси бир-бирига уйғун. Бежизга викинглар ватани дунёдаги энг осойишта юртлардан бири саналмайди, деб ёзади «Рамблер».\nБу ернинг табиати жуда гўзал. Исландияда Европадаги энг катта шаршара — Деттифос жойлашган. Шунингдек, бу ўлка қоялардаги қушлар бозори, қайноқ булоқлар, музликлар, саёҳатчилар учун йўллари билан мақтана олади.\nКитоблар ишлаб чиқариш бўйича рекордчи. Бунинг сабабларидан бири — 12 асрдан бери сақланиб келаётган аждодлар тили. Кўпгина қўлёзмаларни Исландиянинг ҳар қандай фуқароси луғатсиз бемалол ўқий олади. Ижтимоий яккалик ва урф-одатларни ардоқлаш туфайли тил шу даражада яхши сақланиб қолган.\nЭнг демократик мамлакатлардан бири. Фуқаролик ҳуқуқлари худди табиат ҳақида жонкуярлик қилиш каби ниҳоятда муҳим. Инсон ҳақ-ҳуқуқларини ҳар қандай таҳқирлаш тақиқланади.\nТаълим деярли бепул. Бу ерда фақат олий таълим учун, шунда ҳам оз-моз ҳақ тўланади. Исландия саводхонлик бўйича дунёда энг юқори ўринда.\nХусусий тиббиёт йўқ. Оролда пулли клиникаларга зарурат йўқ. Ҳар бир фуқаронинг саломатлиги давлат назоратида. Тиббиёт ҳам жадал ривожланмоқда. Шу боис яшаш ва соғлиқни сақлаш тизими юқори кўрсаткичларга эга.\nБепул иситиш тизими. Бу ноёб қайноқ булоқлар билан боғлиқ: уйларни 90 фоиз иситиш билан таъминлайди. Иссиқ сув эса қайноқ булоқлардан келади.\nБепул генеалогик дарахт. Орол аҳолиси 30 минг киши атрофида. Устига-устак, орол анча вақтгача бошқалардан ажралган ҳолда кун кечирган. Генеалогик дарахт яқин қариндошлар ўртасидаги боғлиқликдан сақланиш учун зарур. Янги танишган йигит-қизлар бир-бирини доимо базада текшириб кўришади.\nПолициянинг қуроли йўқ. Исландияда амалда қонунга зид ҳодиса кузатилмайди. Шу боис ҳуқуқ-тартибот органлари ходимларини тўппонча билан таъминлашга зарурат йўқ. Боз устига, бу мамлакат армиясиз ҳам.\nУ ерда деярли ичишмайди ҳам, чекишмайди ҳам. Маҳаллий олимлар алкоголь билан мия жараёнлари ўртасидаги боғлиқликни топишган. Шунга кўра улар одамнинг руҳиятига таъсир кўрсатувчи сигарета ва ичкилик каби буюмлар рўйхатини тузиб чиқишган. Маҳаллий аҳолига зарарли одатлар ўрнига рақс тушиш, расм чизиш, қўшиқ куйлашга мутлақо бепул қатнашни таклиф этишади.\nЯна бу ерда эльф ва тролларга ишонишади. Ҳатто уй ёки йўлларни қуриш пайтида маслаҳатлашадиган махсус шаманлари ҳам бор.\nИсландия табиат, одамлар ва тролларга тегишли. Эҳтимол, шунинг учун ҳам у ерда ҳамма бахтли бўлса, ажаб эмас...\ntibbiyot тил китоб табиат таълим Исландия бепул иситиш тизими ҳақ-ҳуқуқ генеалогик дарахт музлик


Россия футбол иттифоқи назорат-интизом қўмитаси навбатдаги йиғилиш натижаларига кўра "Краснодар" футбол клубини Россия чемпионатининг 26-турида "Анжи"га қарши учрашувда йўл қўйилган турли қоидабузарликлар учун 125 минг рублга жаримага тортди. Бу ҳақда "Кун" нашри хабар бермоқда.\nКраснодарликлар жаримадан 100 минг рублни учрашув вақтида хавфсизликни таъминлай олмаганлари учун тўлайдилар. Учрашув вақтида майдонга "Анжи" мухлиси югуриб чиқиб кетган. Бу ҳолат учун Маҳачқальа жамоаси 20 минг рубллик жаримага тортилди.\n13:24 Ўзбекистонлик футзалчилардан бири ОФК томонидан 1,5 минг доллар миқдорида жаримага тортилди\n21:47 Краснодар биринчи даврани йирик мағлубият билан якунлади


21 февраль, 2021, 20:02\nУ кўпроқ ўйнаши керак...\nА Сериянинг 23-туридан ўрин олган “Женоа” ва “Верона” ўртасидаги учрашув Элдор Шомуродов учун омадли бўлди. Генуяликлар икки марта ҳисобда ортда боришига қарамай, ўйиннинг сўнгги дақиқаларида мағлубиятдан қутилиб қолди.\nБеллашувга танаффусдан кейин қўшилган Шомуродов икки дақиқаю 58 сонияда гол уриб, ўйинда бурилиш ясай олди. Бу “Женоа” тарихида захирадан ўйинга тушиб, киритилган энг тезкор голлардан бири бўлди. Биринчи тайм давомида кўп вазиятларда рақиб қаршисида ожиз қолган “Женоа” ўзбек ҳужумчиси майдонга тушиши билан олдинга ўта бошлади.\nУчрашув 2:2 ҳисобида якунланди. Мезбонлар сўнгги дақиқаларда мағлубиятдан қутилиб қолгани ўйинга ўзига хос интрига қўшди. Шу тариқа, “Женоа”нинг мағлубиятсиз серияси еттита учрашувни ташкил қилмоқда.\n“Женоа” мухлислари Элдор Шомуродовнинг ўйинини ва жамоанинг мағлубиятдан қутилиб қолишидаги хизматларини алоҳида эътироф этди.\nЭътиборингизга италиялик футбол ишқибозларининг ўзбек ҳужумчиси ҳақидаги фикрларини ҳавола қиламиз.\nШомуродовни мавсумдаги учинчи голи билан табриклаймиз. Ажойиб ўйин билан ҳам. У жуда фойдали ҳаракат қилди ва ҳужумларни тезлаштириб юборди.\nЭлдорга гап йўқ. У ҳар қандай вазиятда ҳам охиригача курашадиган футболчи эканини кўрсатди. Бу галги голини ҳам шу тарзда киритгани тасодиф эмас.\nЭлдор ўйинга тез қўшилиб кетди. Майдонга чиққанидан кейин уч дақиқа ичида гол урди. Афсуски, кейинчалик ўзини кўрсата олмади. Тўғрисини айтганда, қолган дақиқаларда бутун жамоа ўйини оқсади.\nБутун бир жамоа эплай олмаган ишни, ўзбек футболчиси икки дақиқада уддалаб, “Верона” дарвозасини ишғол қилди.\nМенимча, Шомуродов бу голи орқали бошланғич таркибдаги жойини яна қайтариб олди. Элдордек фойдали ўйинчи кўпроқ ўйнаши керак!\nPauline Bagnan: (Aldo Campopiano фиркига жавобан)\nМен эса, ўзбек ҳужумчиси ўйин давомида, рақиблар толиқиб қолганида майдонга туширилиши тарафдориман. Шундай ҳолатда, у ўзининг тезкорлиги ва курашувчанлиги билан жамоага катта фойда келтира олади.\nҲар гал Шомуродовнинг ўйинидан ҳафсалам пир бўлиб, уни танқид қила бошласам, Элдор менга гол уриш орқали жавоб қайтаради. Бу шунчаки, ажойиб. Энди уни кўпроқ танқид қиламан, шекилли.\nЭлдор учун жуда муҳим гол. У жароҳатдан кейин дарров ўзини кўрсатди. Афсуски, у кўп шикастланмоқда. Мавсум давомида уч марта сафдан чиқди. Шунга қарамай, ҳар гал ўзининг энг яхши формасига қайтишга жуда кам вақт сарфлаяпти.\nЭлдор олга буёгига факат гол Сенга ОМАДОМАДОМАД ГОЛГОЛГОЛ


Тошкент метросида йўл ҳақини контактсиз тўлаш синовдан ўтказилмоқда / Янгиликлар, фикрлар, воқеалар | Ўзбекистон\n08 август 2019 341 0\nТошкент метросида йўл ҳақини контактсиз тўлаш синовдан ўтказилмоқда\nМиллий банклараро процессинг маркази (МБПМ) HUMO карталари ёрдамида метрода йўл ҳақини контактсиз тўлаш бўйича лойиҳани ўз ишини бошлади. Ушбу лойиҳа МБПМ, Тошкент метрополитени ва Ўзбекистон Миллий банкининг биргаликдаги саъй-ҳаракати туфайли ишга тушди.\nHUMO банк картаси ёрдамида йўл ҳақини контактсиз тўлаш учун турникет Чилонзор йўналишининг “Халқлар дўстлиги” метро бекатига ўрнатилди. Ҳозир у экспериментал режимда ишламоқда. Тўловни «Оплата картой HUMO. HUMO kartasi bilan to’lang» махсус лавҳаси ўрнатилган турникетда ўқийдиган қурилмаган картани теккизган ҳолда амалга ошириш мумкин.\n«Биз ушбу ижобий тажриба август ойининг охирига келиб йўл ҳақини контактсиз тўлов тизимини пойтахт метрополитенининг барча бекатларида ишга тушириш имконини беришига умид қиляпмиз. Келгуси режаларимизда – халқаро тўлов тизимлари карталарининг фойдаланувчилари учун йўл ҳақини контактсиз тўлаш имкониятини яратиш», – дея таъкидлади директор МБПМ Шухратбек Қурбонов.\nҚайд этиб ўтамиз, йўл ҳақини HUMO банк картаси билан тўлар экансиз, вақтни жетонлар харид қилиш учун сарфлашга, зарур пулни излаш ёки қайтимни кутишга хожат бўлмайди. Янги технология айниқса тиғиз пайтларда катта талабга эга бекатларда самаралидир. Бундай шароитларда йўловчи, кассадан жетон харид қилиш ўрнига турникет орқали йўл ҳақини контактсиз тўлаш хизматини танлаган ҳолда, кунига 8 дақиқагача вақтини тежайди.\nЙўл ҳақини контактсиз тўлаш тизимидан фойдаланганда метрода бир марта юриш қиймати жетон қийматига тенг. Турникет орқали тўлаш метрополитендан кам фойдаланадиган йўловчилар учун ҳам қулай.\nФарғона Водийсида Technovation Girls онлайн тренингларига рўйхатдан утиш бошланди\nCOVID-19 пандемияси ер юзидаги ва Ўзбекистондаги ёшларни ХХI асрда ўзларини англаб, муваффақиятли карьера учун зарур билим ва кўникмаларга эга бўлиш имкониятига та’сир қилмоқда\n13 август 2020 110 0\nҚишлоқ уйларини энергетик аудитдан ўтказиш муаммоларни аниқлайди ва табиий ресурсларни асраган ҳолда энергия ва молиявий маблағларни тежайди\n"Энергетик аудит – бу биз жиддий ўйлаб кўришимиз керак бўлган нарса, бу энергияни тежаш ва энергия самардорлигини ошириш демакдир, бу нафақат энергияни ва иссиқликни сақлашга, балки оила томонидан уларга сарфланадиган бюджетни тежашга ҳам ёрдам беради"\n10 июль 2020 149 0\nИнха университети талабаси Даун синдромига эга болаларнинг ота-оналари учун илова ишлаб чиқди\nТошкентдаги Инха университети талабаси Севинч Махмудова Даун синдромига эга болаларнинг ота-оналари учун «Sun Child» мобил иловасини ишлаб чиқди\n29 февраль 2020 292 0\nЎзбекистон Freedom House ташкилотининг интернет эркинлиги рейтингида 58-ўринни эгаллади\nFreedom House рейтингига кўра Ўзбекистон 100 дан 26 балл тўплаган, бу ўтган йилги натижадан бир баллга кўп, холос\n06 ноябрь 2019 342 0\n28 сентябрь 202020:21 0\nПрезидент 5 мингдан ортиқ эскирган маҳсулот стандартларини бекор қилишни топширди\n28 сентябрь 202019:11 0\n28 сентябрь 202018:00 0


Давлат мулки отамерос бисот эмас\nМаълумки, ижара муносабатлари Ўзбекистон Республикаси Вазирлар Маҳкамасининг 2009 йил 8 апрелдаги "Давлат мулкини ижарага бериш тартибини такомиллаштириш чора-тадбирлари тўғрисида"ги қарори асосида тартибга солинади. Мазкур ҳуқуқий ҳужжат билан тасдиқланган Низомга мувофиқ, давлат мулкини ижарага бериш ишлари Давлат рақобат қўмитасининг ҳудудий бошқармалари ҳузуридаги Давлат мулкини ижарага бериш марказлари томонидан амалга оширилмоқда.\nТаъкидлаш жоиз, 2016 йилда вилоят бўйича давлатга тегишли, умумий майдони 373 минг квадрат метрга тенг бўлган, жами 2142 та бино ва иншоотни ижарага бериш бўйича 4,8 миллиард сўмлик шартнома тузилган. Улардан келиб тушган маблағларнинг 50 фоизи маҳаллий бюджетга, 40 фоизи белгиланган тартибда объектни сақловчи корхоналарга йўналтирилса, 10 фоизи эса марказимиз ҳисоб рақамида қолади.\nДавлат мулкини ижарага олиб, унда фаолият кўрсатаётган, тадбиркорлик қилаётган субъект албатта фойда кўради. Лекин айрим ижарачилар борки, улар фойдаланилаётган мулк учун тўловларни амалга оширмай келишмоқда. Шарт¬нома шартларини бузган ана шундай юридик ва жисмоний шахслардан ўтган йили хўжалик суди орқали жами 87 миллион сўм маблағ ундириб олинди.\nҲукуматнинг юқорида тилга олинган қарорига мувофиқ давлат мулкини балансида сақловчиларнинг мансабдор шахслари улар тасарруфида бўлган, аммо фойдаланилмаётган давлат мулки тўғрисидаги маълумотларни марказимизга ўз вақтида, ишончли тарзда тақдим этилиши учун шахсан жавобгардирлар.\nАфсуски, жойларда бу борада қонунбузилиш ҳолатларига ҳам йўл қўйилаётир. Айрим корхона ва ташкилотлар мурожаатимизга қарамай маълумотлар тақдим этишмагани устига, улар томонидан бўш турган давлат мулкларини марказни четлаб ўтган ҳолда икки томонлама яъни балансда сақловчи ва ижарага олувчи ўртасида ижара шартномасини расмийлаштирган ҳолда давлат бюджетига зарар етказишаётгани мониторинг жараёнида аниқланди. Қарор талабларига зид иш тутган ана шундай 5 та давлат корхонасига тегишли ҳужжатлар расмийлаштирилиб, хўжалик суди орқали давлат бюджетига қўшимча 147 миллион сўм маблағ ундирилди.\nХулоса шуки, ижарага бериш бўйича белгиланган қоида ва тартибларга амал қилиш шарт. Акс ҳолда ноқонуний хатти-ҳаракатлар учун жавоб беришга тўғри келади.\nЖамшид ҲОЖИЕВ, вилоят "Давлат мулкини ижарага бериш маркази" давлат унитар корхонасининг ҳуқуқшуноси.


Мирзиёев ва Трамп дипломатик муносабатлар ўрнатилганининг 25 йиллиги муносабати билан бир-бирини табриклади | Ўзбекистон ва жахон янгиликлари\nЎзбекистон 27 февраль 16:58 241\nШавкат Мирзиёев ва Дональд Трамп Ўзбекистон ва АҚШ ўртасида дипломатик муносабатлар ўрнатилганининг 25 йиллиги муносабати билан табрик алмашди.\n20 феврал 2017, 07:27 Сиёсат\nЎзбекистон Президенти Шавкат Мирзиёевга Америка Қўшма Штатлари Президенти Доналд Трамп Ўзбекистон ва АҚШ ўртасида дипломатик муносабатлар ўрнатилганининг 25 йиллиги муносабати билан табрик йўллади. Бу ҳақда Ўзбекистон ТИВ матбуот хизмати хабар қилди.\nУнда шундай дейилади: «Мамлакатларимиз 19 февраль куни АҚШ ва Ўзбекистон ўртасида дипломатик муносабатлар ўрнатилганининг 25 йиллигини нишонлайди. Биз икки томонлама муносабатларда эришилган кўплаб натижаларимиз билан фахрланишимиз мумкин.\nЎзбекистон Президенти Шавкат Мирзиёевнинг Америка Қўшма Штатлари Президенти Доналд Трампга йўллаган табрик мактубида шундай дейилади: «Ўтган даврда ўзаро дўстлик ва шериклик муносабатларида мустаҳкам пойдевор яратилди. Кўп қиррали ҳамкорлигимиз жадал ва кенг кўламли характер касб этди».\nДавлат раҳбари Ўзбекистон ташқи сиёсатининг фундаментал принцип ва консептуал асослари ўзгармасдан қолишини алоҳида таъкидлади. Ўзбекистон АҚШ билан анъанавий муносабатларни сақлаш, ҳар томонлама ҳамкорликни изчил мустаҳкамлаш ва ривожлантиришнинг қатъий тарафдоридир.\nМактубда Америка бизнесининг мамлакатда узоқ муддатли фаолият юритиши ҳамда АҚШнинг етакчи корпорация ва компаниялари билан инвестициявий-технологик ҳамкорликни янада кенгайтиришдан икки томон ҳам манфаатдор экани таъкидланган.\nЎзбекистон Президенти ўзаро англашув, ҳурмат ва икки томонлама манфаатдорлик тамойилларига асосланган стратегик шериклик руҳидаги муносабатларни янада ривожлантириш Ўзбекистон ва АҚШ халқлари манфаатларига хизмат қилишини қайд этган.


COVID-19нинг навбатдаги янги даъвати\n11 Апр 2020 2995\nЕООИнинг Ўзбекистон қишлоқ хўжалиги маҳсулотлари экспортига тақиқи таъсири.\nЕвроосиё иқтисодий комиссияси Кенгаши томонидан жорий йилн 31 мартида бир қатор қишлоқ хўжалиги ва озиқ-овқат маҳсулотларини Иттифоқ ҳудудидан экспорт қилишни тақиқлаш тўғрисидаги қарори қабул қилинди. Мазкур тақиқ 2020 йил 30 июнга қадар белгиланган. Рўйхатдаги тақиқланган товарларнинг қайсилари Ўзбекистон Республикасига импорт қилинар эди ва бу қарор мамлакатимиз учун қандай оқибатларга олиб келиши мумкин?\nМаҳсулот тури ТИФ ТН коди ЕОИИдан импорт\n2017 й. 2018 й. 2019 й.\nСаримсоқ 0703 20 000 0 - - -\nШолғом 0706 10 000 9 - - -\nЖавдари 1002 11,6 - -\nГуруч 1006* 6,3 1 164,6 1 209,7\nГречка 1008 10 000 - - -\nЁрмалар, дағал ун ва дондан олинган гранулалар 1103 (1103 19 500 0, 1103 20 500 0 дан ташқари) 1 118,3 1 377,4 1 677,0\nЯнчилган гречка дони 1104 29 300 0 63,0 130,3 229,6\nСоя 1201 3 124,3 5 886,2 7 275,1\nКунгабоқар уруғи, янчилган ёки янчилмаган 1206 00 39 185,4 54 099,4 76 240,3\nГречкадан тайёрланган озиқ-овқат маҳсулотлари 1904 90 800 0 29,1 33,1 88,6\n* Қозоғистон Республикасидан импорт қилинаётган гуруч бундан мустасно, Қозоғистонга гуруч экспорт қилиш тақиқланмаган.\nГуруч. 2019 йилда Ўзбекистонга 13,8 миллион доллар қийматидаги гуруч импорт қилинди, шундан ЕОИИдан 9,3 миллион долларлик, шу жумладан Қозоғистондан 8,1 миллион долларлик (Умумий импорт қилинган гуруч ҳажми 2017 йилда 27,8 минг доллар, 2018 йилда эса - 6,3 миллион долларга тенг бўлган). 2020 йил январь-февраль ойларида асосан Қозоғистон, Покистон ва Россиядан 13,8 минг долларлик гуруч импорт қилинди.\nЎсимлик ёғлари учун хом ашё. Соя ва кунгабоқар уруғлари Ўзбекистонда катта миқдорда етиштирилмайди. Ушбу хом ашёлардан тайёрланган маҳсулотларнинг асосий қисми - асосан ўсимлик ёғи чет элдан келтирилади ва асосий етказиб берувчилар айнан Евроосиё иқтисодий иттифоқи мамлакатлари – Россия ва Қозоғистондир.\nМаҳаллий ёғ-мой саноати озиқ-овқат саноати учун ҳам, бир қатор соҳалар учун ҳам маҳсулот ишлаб чиқаради. Бу мойли ўсимликларни ишлаб чиқариш, ўсимлик мойларини турли хил маҳсулотларга - ишлаб чиқариш мумкин бўлган ва техник ўсимлик мойлари, маргаринлар, саноат мойлари, майонезлар, глицерин, хом ва дистилланган ёғ кислоталари, кир ювиш воситалари ишлаб чиқариш ва қайта ишлашни ўз ичига олади. «Ўзёғмойсаноат» уюшмаси веб-сайтида тақдим этилган маълумотлардан кўриниб турибдики, мамлакатда ёғ-мой маҳсулотларига бўлган йиллик талаб 400 минг тоннадан ошади. Истеъмол бозорида ўсимлик ёғининг ўртача истеъмоли аҳоли жон бошига йилига камида 14 килограмм. Бундан ташқари, қайта ишлаш саноати эҳтиёжи йилига 250 минг тоннани ташкил этади. Мамлакатда 240 дан ортиқ ёғ-мой корхоналарида 15 минг киши ишлайди. Мавжуд ўсимлик мойини ишлаб чиқариш қуввати йилига 425 минг тонна. Айни пайтда мамлакатда қарийб 280 минг тонна ўсимлик мойи ишлаб чиқарилмоқда. Шундан 82 минг тонна кунгабоқар ёғи. Қолган қисми импорт ҳисобидан қопланади. Ўзбекистон Республикаси Давлат статистика қўмитаси маълумотларига кўра, 2019 йилда 159,5 минг тонна ўсимлик (тозаланган) ёғ ишлаб чиқарилган бўлса, 2018 йилда 185,1 минг тонна ишлаб чиқарилган. Бу йилнинг дастлабки икки ойида 26,7 тоннани ташкил этди, шунингдек, ўтган йилнинг шу даврига нисбатан 9,1% га камайди.\n2019 йилда майдаланган ёки майдаланмаган соя уруғи 7,3 миллион доллар миқдорида импорт қилинди, унинг 99 фоизи ЕОИИ мамлакатлари - Россия ва Қозоғистондан ҳиссасига тўғри. Жорий йилнинг дастлабки ойларида импорт ҳажми ошди. Соя уруғи мамлакатимизда ўсимлик мойини ишлаб чиқариш учун ишлатилганлиги сабабли, ҳозирги вақтда республикада соя хом ашёси заҳираси мавжуд эмас, дейишимиз мумкин. Мазкур вазиятда ЕОИИ томонидан киритилган тақиқ маҳаллий ёғ ишлаб чиқарувчиларга салбий таъсир қилади ва тегишли тайёр маҳсулотлар импортининг ошишига олиб келади.\nЯқин савдо шерикларимиз томонидан бир қатор қишлоқ хўжалик маҳсулотлари экспортига қўйилган таъқиқлардан келиб чиқадиган хатарлар ҳақида гап кетганда, мамлакатда иқтисодиётнинг импортга боғлиқ тармоқлари ва озиқ-овқат бозорига салбий таъсирини камайтириш бўйича кўрилаётган чораларни ҳам таъкидлаб ўтиш зарур бўлади.\nШу жумладан, ёғ-мой саноатида ишлаб чиқаришни маҳаллийлаштириш ва импорт ўрнини босиш сиёсати фаол олиб борилмоқда. Олдинги йилларда корхоналарда замонавий ишлаб чиқариш технологиялари жорий этилиб, хомашё базаси тобора кўпайиб бормоқда. 2019 йилда «Ўзёғмоймаҳсулот»ассоциацияси таркибига кирувчи корхоналари томонидан 6 та лойиҳа бўйича 21 минг тонна маҳаллийлаштирилган маҳсулотлар ишлаб чиқарилди. Импорт ўрнини босиш ҳажми 10 миллион доллардан ошган бўлса, 2019 йилда уюшма корхоналари томонидан 140 дан ортиқ инвестиция лойиҳалари амалга оширилди. Кейинги йилларда маҳаллийлаштирилган маҳсулот ишлаб чиқаришни кўпайиши кутилмоқда. Мой уруғларини ишлаб чиқариш ҳажми 2019 йилдаги 51 минг тоннадан 2021 йилда 100 минг тоннагача ошириш режалаштирилган. Бундан ташқари, 2023 йилга келиб кунгабоқар уруғларини қайта ишлаш қувватини йилига 1,1 миллион тоннагача ошириш режалаштирилмоқда. Бундан ташқари, ислоҳотлар доирасида саноат корхоналарига импорт қилинадиган мойли ўсимликларига қўйилган божхона тўловларини бекор қилиш, республикада ишлаб чиқарилмайдиган ва ёғ-мой маҳсулотларини ишлаб чиқаришда ишлатиладиган асбоб-ускуналар, бутловчи буюмлар, материаллар импортини ҚҚСни тўлашдан озод қилиш шаклида имтиёзлар берилди.\nБироқ, бир қатор тармоқларнинг импортга боғлиқлиги сақланиб қолганда ва CОVID-19 га биноан кўрилган чоралар шароитида, қўшимча давлат кўмагисиз қийин аҳволга тушиб қолган корхоналар учун курашиш қийин бўлади. Давлат инқирозга қарши кенг кўламли чора-тадбирларни қабул қилди, бу эса корхоналарни ишлаб чиқариш ва бандликни қийин шароитларда сақлашга имкон беради. Улар орасида қуйидагиларни таъкидлаш лозим:\nХулоса қилиб шуни таъкидлаш керакки, ЕОИИ томонидан юқорида қайд этилган товарларни экспортига қўйилган тақиқ маҳаллий ишлаб чиқарувчилар учун бир қатор қийинчиликларни туғдириши мумкин. Аммо умуман олганда қисқа муддатда мамлакатнинг озиқ-овқат хавфсизлигига жиддий таъсир кўрсатмайди. Бундан ташқари, коронавирусга қарши амалга оширилаётган ислоҳотлар доирасида ҳам, хусусан, мой ва ёғларга давлат томонидан кўрсатилаётган ёрдамни камайтиради. Кўрилаётган чоралар ташқи бозорда қийинчиликларга дуч келаётган корхоналарга, хусусан, хом ашё импорт қилувчиларга ишлаб чиқариш ва иш ўринларини сақлаб туришга имкон беради. Натижада бу мамлакатнинг озиқ-овқат хавфсизлигига путур етказмайди.


Гўзал баҳор фаслининг энг ажойиб байрамларидан бири бу 8-март Халқаро хотин-қизлар куни эканлиги ҳеч биримизга сир эмас. Ушбу байрам куни ҳар биримиз яқинларимизни шод этишни истаймиз. Айниқса эркаклар энг азиз ва муқаддас инсонлардан бири аёл-қизларимизни кўнглини топиб, энг яхши совғаларни ҳадя этишга ҳаракат қиладилар.\nБиз ушбу байрам муносабати билан юртимизнинг таниқли аёлларига, «Аёллар 8-март байрамига қандай совға олишни истайдилар?» деган савол билан мурожаат қилдик ва мана қандай жавобларни олдик. Демак, қуйида Хотин-қизлар байрамига энг яхши совға, таниқли ва машҳур аёллар наздида.\nАктриса Барно Қодирова:\nАёлларга энг кўп ёқадиган совға гул бўлса керак. Оиламиз тинч, фарзандларимиз соғ бўлса мана шу биз учун энг катта совға. Шахсан мен учун катта совға бу кўпгина фильмларда барчага бирдек манзур бўладиган роллар ижро этиб, ўз касбимиздан фахрланиб юрсак дейман".\n"Мен учун муҳими бу диққат, эътибор. Энг муҳими шу. Ман хеч қачон совға танламаганман. Менга фарқи йўқ ким нима совға қилишини. Аслида аёллар учун энг катта совға бу – бахт. Фақат бахт".\nТеатр ва кино актрисаси Гулхумор Абдуллаева:\n"8-мартда барча аёллар кичкина бўлса ҳам эътибор хоҳлайди. Менимча аёлларнинг севимли совғаси – гул. Билмадим мен ҳеч қачон катта совға кутмайман. Лекин уйда энг эркаси мен. Чунки уйда 3та эркак бор. Турмуш ўртоғим ва икки ўғлим.\nҲар доим улар байрамга менга нима кераклигини билиб олишади ва шуни ҳадя қилишади. Мен учун барибир озгина эътибор бўлса бўлди".\n"Аёл кишига албатта энг яхши совға бу эътибор деб ўйлайман. Аёллар ва қизлар кўпинча эркаклардан катта совға кутмайдилар. Эътибор кўрсатган ҳолда битта гул ҳам совға қилсалар, бу аёл киши учун энг яхши совға бўлади. Меҳр ва эътибор катта совға ҳар бир аёл учун".\nАктриса Муқаддас Саъдуллаева:\n"Энг яхши совга бу - эьтибор. Аммо фақат 8 март кунигина эмас, аёл киши доим қадрлилигини, кераклигини сезиб туриши керак. Бундай эьтиборни гул, ширинликлар, турли совғалар билан ҳам билдириш мумкин, аммо шундай ҳолатлар бўладики, бир оғиз ширин сўз сени кўкларга олиб чиқади. Унинг қадр-қиммати ҳар қандай совғадан улуғроқ".\nЎзбекистонда хизмат кўрсатган актриса Дилором Эгамбердиева:\n"Биринчи навбатда байрам куни мен кутаётган, менга ёқадиган инсон менга телефон қилишини жуда хоҳлайман. Кейин мен жуда қимматбаҳо совғаларни яхши кўраман. Ҳамда шундай совғани олишни истайман. Оддийликдан йироқман".\n"Аёл киши учун кўп нарса керак. Меҳр, муҳаббат, булар биринчи ўринда. Севган ёри ва фарзандлари томонидан кўрсатилган эътибор катта совға албатта. Ҳар бир аёл киши сингари совға олишни ва ўзим ҳам совға беришни ёқтираман.\nБерилган совға ҳох қимматбоҳа бўлсин, ҳох катта ёки кичик бўлсин, бундан қатъий назар совға берган инсонни эслатиб турадиган, ўзим учун керакли, ишлатадиган совға олишни ёқтираман".\nАктриса Феруза Собитова:\n"Мен жуда эътибор талаб аёлман. Шу сабаб менга катта-катта совғалар жуда ёқади. Билмадим совғанинг фарқи йўқ. Энг кераклиси мен учун яқин бўлган инсондан уни олиш деб ўйлайман".\n"Мен асосан ўз қўллари билан қилинган совға олишни истар эдим. Агар эркак кишидан совға бўлса, у тақдирда оддий қоғозга ўз қўллари билан ёзилган мактуб олишни хохлар эдим".\nРежиссёр ва актриса Нодира Муродхўжаева:\n"Менимча аёллар учун совғанинг катта кичиги йўқ. Муҳими ўша совғани сиз учун қадрли бўлган инсоннинг тақдим этишининг ўзи катта совға деб биламан. Ҳамда совға албатта чин кўнгилдан тақдим этилиши керак.\nБилмадим бу йил мен турмуш ўртоғимдан бирор дам олиш масканига йўлланма совға қилишларини истардим. Чунки шу кунларда ишлар билан бўлиб жуда чарчаганман. Озроқ ҳордиқ чиқарсам яхши бўларди".\nАктриса ва хонанда Динейра:\n"Ноодатий тарзда қилинган ва эсда қоладиган совға бу энг яхши ҳадя. Албатта гулларсиз бу байрамни тасаввур этиб бўлмайди. Ўйлайманки энг ёмон совға бу стандартдаги совғалар бўлади. Ҳар бир аёл киши сингари мен ҳам бу байрамда совға кутаман ва ўзимнинг яқинларимга ҳам совға беришни яхши кўраман".\nДизайнер Azucar Moreno:\n"Айтишларича энг яхши совға бу, ўз қўллари билан қилинган совға. Шу сабабли ҳам менинг ҳолатимда менинг қўлларим билан қилинган совға энг яхши ҳадя".\nЮқоридагилар фикрига назар солсак, аёлларимизнинг аксарият қисми аёл кишига меҳр-муҳаббат, эътибор, бир оғиз ширин сўз ва меҳр билан ҳадя этилган бир дона гул ҳам кифоя эканлигини таъкидлаб ўтдилар.\nҲа, бу дунёдаги ҳар бир аёлга энг аввало яқинлари меҳр-муҳаббати, диққат-эътибори энг катта совғадир. Қадрли эркаклар, у волида-ю мухтарамингиз бўладими, рафиқангиз, синглингиз бўладими уларнинг барчаси сизнинг эътиборингиз ва меҳрингизга муҳтож. Демак, байрам куни нима совға қилсам экан деб бош қотирмай, ўз қўлингиз билан қилинган бирор-бир нарса ёки гулдастани меҳр ва эътибор билан ҳадя этсангиз ҳам шу аёллар учун энг катта бахт ва совғадир.\nНашр санаси: 05-03-2016


4 июль, 2021, 21:40\nФутболчи қайси клубга кетади?\nМавсум бошида “Навбаҳор” клуби бир қанча янги ўйинчиларни ўз сафига қўшиб олганди. Аммо уларнинг барчаси ҳам асосий таркибда ўйнаб кета олмади.\nМисол учун андижонлик Хушнуд Авилов фақатгина бир марта, 6-турда “Навбаҳор”нинг “Турон”га қарши учрашувида тўлиқ иштирок этди холос. Айрим пайтларда эса, у ёшлар жамоасида ўйнаб турди.\nSports.uz маълумотига қараганда, ушбу ҳимоячи “Навбаҳор”ни тарк этмоқчи. Мазкур масала бўйича футболчи билан боғландик.\n- “Навбаҳор”да менга кам имконият берилди. Шу сабабдан мураббийга ҳеч бўлмаганда ёшлар жамоаси сафида ўйнаб, спорт формамни ушлаб туришимга рухсат беришини айтдим. Виктор Жалилов негадир менга кам имконият берди. Ёшларга имконият бергани қўрқди. Одатда, Виктор Романович таваккал қилишни хоҳламайди. Ёшлар жамоаси сафида ҳам кўп ўйнамадим. Айрим сабабларга кўра, уйда бўлдим. Бир ўзим шуғулланиб турдим. Мана, 10-15 кундан бери жамоа билан бирга бўлдим. Раҳбарият билан гаплашяпман. “Навбаҳор”дан кетмоқчиман. Уларга кетишимга рухсат беринглар, деб айтдим. Ҳозирча клуб аниқ жавоб айтгани йўқ, - дейди Авилов.\nМаълумки, 23 ёшли футболчи “Навбаҳор”га “Андижон”дан қўшилган. Кеча водий дербисида “Андижон” илк бор Наманган майдонида ғалаба қозониб қайтди. Кўпчилик буни кутилмаган натижага ҳам қиёслашяпти. Авилов эса собиқ клубининг ғалабаси ҳақида шундай деди:\n- “Андижон” жамоасининг Намангандаги ғалабаси кутилмаган натижа бўлмади. “Андижон”нинг қандай ўйин кўрсатишини биламан. Ўзим у ерда ўйнаётганимда Наманганда дуранг ўйнаб кетгандик. Шуни биламанки, “Навбаҳор” билан ўйин бўлса, “Андижон” раҳбарлари, футболчилари ва мухлислари ҳам жиддий тайёрланади. Шунинг учун уларнинг ютуғини кутилмаган натижа, деб ўйламайман. Балки “Навбаҳор” футболчилари ўйиндан аввал ютиб қўйишгандир ва рақибни у қадар менсимагандир. “Андижон”ни ҳақли ғалабага эришгани билан табриклайман.\nХуллас, Авилов “Навбаҳор”га қўшилганидан кейин деярли ўйин амалиётисиз қолиб кетди. Бундай вазиятда у мазкур жамоага ўтганидан афсусланиб қолмадими?\n- Футболда ҳамма нарса бўлади. Бир қадам орқага юриб, энди икки қадам олдингақадам босиш мумкин. “Навбаҳор”даги ишларим ёмон эмас, фақат кам ўйин амалиётига эга бўлдим. Ҳозир мен роса ўйнайдиган ва ўсадиган ёшдаман. Менда 3-4 та таклифлар бор, шуларни кўриб чиқяпман. Ҳаммасини “Навбаҳор” раҳбарияти билан келишган ҳолда ҳал қиламиз.\nМавсумни катта мақсадлар билан бошлаган “Навбаҳор”нинг турнир жадвалида ўзига ярашмаган ўринда эканлиги наманганлик мухлисларни ранжитяпти. Хушнуд жамоасининг биринчи даврадаги иштироки хусусида ҳам муносабат билдирди.\n- Жамоага барқарорлик етишмаяпти. Мураббийга кўпроқ имконият бериш керак, клубда эса мураббий алмашиб турибди. Натижада “Навбаҳор” бир текисда ғалабаларга эриша олмаяпти. Шунинг учун ҳам клуб ўзига ярашмаган 10-ўринни эгаллаб турибди. “Андижон”га қарши учрашув ҳам “Навбаҳор” ўзига керакли натижани қўлга киритадиган ўйин эди, аммо очколарни бериб қўйди.\nДарвоқе, Авиловни яна “Андижон”га қайтиши мумкин, деган гап-сўзлар ҳам йўқ эмас. Умуман айтганда, футболчи ўзига қаерлардан аниқ таклифлар бўлаётанига очиқлик киритди.\n- “Андижон” менга ҳали таклиф билан чиққани йўқ. Аммо ўзим ҳам кўча-куйда Авилов “Андижон”га қайтаркан, деган гапларни эшитиб турибман. Бу фақат мухлисларнинг гапи. Яна такрорлайман: клубдан менга таклиф бўлмади. Агар чорлов бўлса, ўйлаб кўраман. Ростини айтаман, айни пайтда олдимда Индонезия ва Малайзиядан аниқ таклифлар турибди. Уларга ўзим ҳақимдаги барча маълумотларни юборганман. Энди “Навбаҳор”нинг жавобига қараб турибман. Хориждаги клублар мени сотиб олмоқчи эмас, эркин агент сифатида келишимни истаяпти. Бундан ташқари, Суперлигининг икки-учта клубидан ҳам аниқ таклифлар бор. Боя айтдим, “Навбаҳор”да кам ўйин амалиётига эга бўляпман. Бунгача икки йил давомида “Андижон”да тўлиқ ўйнадим ва ўсишга эришдим. Афсуски, “Навбаҳор”га келиб фақат битта ўйинда асосий таркибда майдонга тушдим холос. Менга бошқа имконият берилмади. Суперлиганинг иккита клубидан 100 фоизли таклиф турибди. Малайзия клубини мураббийи ҳам мени ўз жамоасида кўрмоқчи. Катта эҳтимол билан иккинчи даврани бошқа клубда ўтказаман. “Навбаҳор” мен билан ҳамкорликни давом эттиришни хоҳламаяпти. Уларга ҳам менга ўйин амалиёти зарур, деб айтдим ва мени тўғри тушунишларини сўрадим.\nТугри киласан кет Навбахордан. Шавкат Абдураззаков Навбахорни расвосини чикариб юборди.\nЎзинг тўғри деб билган қарорни қабул қил.


Хоккей бўйича жаҳон чемпионатининг барча ярим финалчилари номи маълум бўлди » Скачать музыку бесплатно новинки музыки 2016-2017\nКомментариев: 0 Просмотров: 130 Дата: 20-05-2016, 10:11 Хоккей бўйича бўлиб ўтаётган жаҳон чемпионатининг барча ярим финалчилари номи маълум бўлди. Улар: АҚШ, Финляндия, Канада ва Россия. Биринчи ярим финал баҳси АҚШ ва Канада ўртасида бўлиб ўтса, иккинчи жуфтлик сифатида Россия ва Финляндия эътироф этилган. Учрашувлар 21 май куни бўлиб ўтади. АҚШ ярим финалга чиқиш учун Чехияни мағлуб этган бўлса, Канада шведлар устидан зафар қучди. Россия Германияни енгди, финлар эса Дания устидан ғалаба қозонди. - деб хабар бермоқда Stadion.uz нашри.


«Арсенал» дарвозабони Мартинес «Астон Вилла»га ўтди\n«Астон Вилла» клуби «Арсенал» жамоаси дарвозабони Дамиан Мартинес билан шартнома тузганлигини расман эълон қилди.\nАргентиналик 28 ёшли посбон Бирмингем клуби билан 4 йиллик шартномага имзо чеккан. Томонлар трансфер пулини эълон қилмаган бўлса-да, аввалроқ Лондон клуби ўз футболчиси учун «Астон Вилла»дан 17 миллион евро сўраётгани ҳақида хабар қилинганди.\nМартинес «Арсенал» ёшлар жамоаси таркибига 2010 йилда Аргентинанинг «Индепендьенте» клубидан келиб қўшилган эди. Мартинеснинг «канонирлар» билан шартномаси 2022 йилгача амал қиларди.\nМаълумот учун, Мартенес ўтган мавсумда Лондон клуби сафида 23 ўйинда майдонга тушиб, 9 баҳсда дарвозаси дахлсизлигини сақлаган эди.


Дилмурод Юсупов – Газета.uz\nСассекс университети (Буюк Британия) Тараққиёт тадқиқотлари институти докторанти.\n22 апрель 2022, 16:38\nБиз ҳақимизда бизсиз қарор: ўзбек имо-ишора тилини унинг ташувчиларисиз ривожлантиришмоқчими?\nФевраль ойида ҳукуматнинг ўзбек имо-ишора тилини шахслараро мулоқот воситаси сифатида ривожлантириш тўғрисидаги қарори жамоатчилик муҳокамасига қўйилди. Унда яна ногиронликнинг ижтимоий модели эмас, тиббий жиҳатига эътибор қаратилган. Карлар ҳуқуқлари фаоли Маъмур Аҳлиддинов ва «Газета.uz» колумнисти Дилмурод Юсупов ҳужжатнинг хом эканлигини таъкидлаб, уни такомиллаштиришни таклиф қилишмоқда.\n18 август 2021, 12:00\nПедагогик фаолият ҳуқуқи: нима учун кўзи ожиз педагоглар ҳали ҳамон камситилмоқда?\nЎзбекистонда инклюзив таълимни ривожлантириш учун кўзи ожиз ўқитувчиларни таълим тизимига жалб этиш муҳим аҳамиятга эга. Аммо педагогик фаолиятни амалга оширишлари учун уларга тенг шароит ва имкониятлар яратилганми? Aбдулло Aбдухалилов ва Дилмурод Юсупов ўз тажрибалари ва педагогик фаолиятдаги инклюзиянинг муваффақиятли мисоллари асосида ушбу муаммони ўрганишди.\nБир қадам олдингами? Ўзбекистонда фуқаролик жамияти ривожланишини қандай баҳолаш мумкин?\nАдлия вазирлиги ва тизим ҳосил қилувчи ННТ вакиллари фуқаролик жамиятининг ривожланишидаги ижобий ўзгаришлар ҳақида гапиришмоқда. Аммо ҳақиқатан ҳам ҳаммаси яхшими ва уларнинг фаолиятини тартибга солишда сифатли ўзгаришлар борми? Колумнист Дилмурод Юсупов ушбу масалани ёритишда давом этади.\n17 феврал 2021, 15:29 1\nМажбурий ёки қасддан бюрократия? Ўзбекистонда фуқаролик жамиятининг тартибга солиниши\nАдлия вазири Русланбек Давлетов ОАВ билан суҳбатда ННТларни рўйхатдан ўтказиш ва тартибга солиш бўйича саволларга жавоб берди. Колумнист Дилмурод Юсупов бу соҳада амалга оширилган ишлар ва бажарилмаган вазифаларни таҳлил қилади.\n9 декабр 2020, 13:00\nИнклюзив меҳнат: пандемия қандай ўзгартиришлар киритди?\nТурли кўринишдаги ногиронлиги бўлган одамлар меҳнат бозорида бундан олдин ҳам тўсиқлар ва камситишларга дуч келишган. Пандемия ва қаттиқ карантин чоралари уларнинг меҳнат ҳуқуқларини бошқалар билан тенг амалга оширишга қандай таъсир қилди? Дилмурод Юсупов мақоласи.\n27 ноябр 2020, 12:00\nҚийинчиликлардан оша ННТларни рўйхатдан ўтказиш сари\nФуқаролик жамияти ривожланишидаги ижобий ўзгаришларга қарамай, жамоат ташкилотларини рўйхатдан ўтказиш ҳали ҳам ўта оғриқли масала бўлиб қолмоқда. Дилмурод Юсупов шу кунгача 18 марта (!) ННТни рўйхатдан ўтказишда рад жавобини олган волонтёр ёшларнинг ташаббускор гуруҳи мисолида бу масалага аниқлик киритишда давом этмоқда.\n29 октябр 2020, 10:28 4\nҲуқуқлар бор, лекин уларни амалда қандай қўллаш мумкин?\n15 октябрда президент «Ногиронлиги бўлган шахсларнинг ҳуқуқлари тўғрисида"ги янги қонунни имзолади. Мазкур қонун дастлаб қабул қилинган — «Ўзбекистон Республикасида ногиронларни ижтимоий ҳимоя қилиш тўғрисида"ги қонун тақдирини такрорламаслиги ҳамда ногиронларнинг ҳуқуқ ва манфаатларини ҳақиқатан ҳам ҳимоя қилиши учун қандай чоралар кўриш керак — Ойбек Исоқов ва Дилмурод Юсупов мақоласида.\n24 сентябрь 2020, 14:30\nЎзбек имо-ишоралар тили пайдо бўлади (ми)?\n23 сентябрь — Халқаро имо-ишоралар тили куни. Имо-ишоралар тилининг Ўзбекистондаги мақоми қандай ва карларнинг маълумот олиш ҳуқуқлари қай даражада ҳимояланган? Карлар ҳуқуқлари фаоли Маъмур Aҳлиддинов ва «Газета.uz» колумнисти Дилмурод Юсупов саволларга ойдинлик киритишга ҳаракат қилишди.\n17 август 2020, 17:00\nПандемия давридаги ижтимоий ёрдам тўғрисида\n«Темир дафтарга» киритилган аҳолининг муҳтож гуруҳлари давлат томонидан маҳаллалар орқали моддий ёрдам олишмоқда. Субъектив ёндашув ва коррупциоген (коррупцияни келтириб чиқарувчи) омилларнинг олдини олган ҳолда ижтимоий ёрдам сифатини қандай яхшилаш мумкин — Дилмурод Юсупов мақоласида.\n30 июн 2020, 16:58\nПрезидент ташрифидан сўнг карларнинг ҳаётида қандай ўзгаришлар бўлди?\nБундан роппа-роса икки йил олдин Президент Шавкат Мирзиёев Ўзбекистон Карлар жамиятининг Кар-соқовлар маданият марказига ташриф буюриб, кар болалар ва катталарнинг яшаш шароитларини яхшилаш бўйича кўрсатма берди. Ўзбекистон Карлар жамияти блоги муаллифи Маъмур Aхлиддинов ва «Газета.uz» колумнисти Дилмурод Юсупов президент ташрифидан сўнг нима ўзгарганини ўрганишди.\n9 июн 2020, 16:00\n«Таълим тўғрисида"ги янги қонун ва инклюзия: қандай бўлиши керак?\n«Талим тўғрисида"ги қонуннинг янги таҳрирдаги лойиҳаси Олий Мажлис Сенати томонидан ўрганилмоқда. У инклюзив таълим тамойилларига тўғри келадими?\n3 октябр 2019, 21:31\nКар ва заиф эшитувчи кишиларнинг муносиб ва хавфсиз меҳнат қилишга бўлган ҳуқуқлари мунтазам равишда бузилмоқда, жамоатчилик эса бунга кўз юммоқда. Дилмурод Юсупов автотураргоҳларнинг кар хизматчилари билан суҳбатлашиб, уларнинг кундалик оғир ишларига гувоҳ бўлди.\n8 июл 2019, 14:18\nБизни ҳисобга олишмайдими?\nЎзбекистондаги ногиронлиги бўлган болалар ва катталарнинг ижтимоий-иқтисодий аҳволига аҳолини рўйхатга олиш бўйича режалаштирилаётган жараёнга ногиронлик ҳақидаги саволларни киритиш орқали баҳо бериш мумкин. Дилмурод Юсуповнинг навбатдаги мақоласи — буни қандай қилиб тўғри амалга ошириш ҳақида.\n23 апрель 2019, 12:36\nСаводли бўлиш учун сатрлар ортидан «югуриш» керак\nҚандай қилиб янги технологиялар ёрдамида кар ва заиф эшитувчи инсонларнинг саводхонлик даражасини ошириш ва уларни ахборот олиш имкониятлари билан таъминлаш мумкин? Маъмур Аҳлиддинов ва Дилмурод Юсупов мақоласи шу ҳақда.\n6 феврал 2019, 21:26\nЎзбекистонда ногиронликни расмийлаштиришда қандай тўсиқ ва ғовлар мавжуд? Британиянинг Сассекс университети докторанти Дилмурод Юсупов таҳлилида бу борадаги муаммолар ва уларнинг ечимлари санаб ўтилган.


Фракция аъзолари Олий Мажлис Қонунчилик палатасининг навбатдаги мажлиси кун тартибига киритилаётган масала – Инсон ҳуқуқлари бўйича Олий Мажлис вакили (Омбудсман)нинг 2009 йилдаги фаолияти ҳақидаги ҳисобот лойиҳасини батафсил муҳокама қилдилар.\nЎзЛиДеП фракцияси ҳар доим Омбудсман фаолиятига муҳим аҳамият берган, зеро Омбудсман ўз олдига қўяётган мақсад ва вазифалари ЎзЛиДеП ғоялари ва мақсадларига ҳамоҳангдир.\nМамлакатимизда демократик ҳуқуқий давлатни барпо этиш, жамият ҳаётининг барча жабҳаларини эркинлаштириш ҳамда инсон ҳуқуқ ва эркинликларини самарали таъминлашга кўмаклашиш партиянинг устувор йўналишларидан биридир.\nЎзбекистонда сўнгги йилларда бу йўналишда муҳим қадамлар қўйилди, жумладан, 2009 йилда фуқароларнинг сайлов ҳуқуқини кенгайтириш, кафолатланган ҳуқуқий ёрдам олишга қаратилган миллий қонунчилик янада такомиллашди, янги институт – Адвокатлар палатаси ташкил этилди. Турли демократик институтларнинг жамиятни демократлаштириш ва модернизациялаш жараёнларидаги иштирокининг ҳуқуқий базаси кенгайтирилди. Мазкур тизимда Инсон ҳуқуқлари бўйича Олий Мажлис вакили (Омбудсман) алоҳида ўрин эгаллайди.\nМажлисда таъкидланганидек, Омбудсманнинг ҳисобот давридаги фаолияти инсон ҳуқуқлари ва эркинликларини ҳимоя қилиш соҳасида фаолият юритувчи давлат органлари, фуқаролик жамияти институтлари ҳамда халқаро ташкилотлар билан ўзаро ҳамкорликни чуқурлаштиришга қаратилди. Қонун лойиҳаларини ҳуқуқий экспертизадан ўтказиш, миллий қонунчиликни халқаро ҳуқуқ меъёрлари ва тамойилларига мувофиқлаштириш борасида салмоқли ишлар амалга оширилди.\nМуҳокама давомида мажлис иштирокчилари тадбиркорлар ва фермерларнинг Омбудсман институтига мурожаат этишлари масалалари, мурожаатлар динамикаси ва сабаблари, ушбу йўналишда Инсон ҳуқуқлари бўйича Олий Мажлис вакили томонидан кўрилган чоралар билан қизиқдилар.\nЎзбекистон Республикаси Инсон ҳуқуқлари бўйича Олий Мажлис вакили (Омбудсман)нинг 2009 йилдаги фаолияти тўғрисидаги ҳисоботни муҳокама этиш якунлари бўйича фракциянинг ягона ёндашуви ишлаб чиқилди.\nКўришлар сони: 8083


Қозоғистон Россияга қарши санкцияларга бош қўшадими? | Qalampir.uz\nҚозоғистон Россияга қарши санкцияларга бош қўшадими?\nОлам\t01 Июнь 17:20 10401\nҚозоғистон Россияга қарши санкцияларга қўшилмайди. Бу ҳақда РИА Новости мамлакатнинг Москвадаги элчиси Ермек Кошербаевга таяниб, хабар берди.\n“Биз Россия Федерациясига нисбатан қиритилган санкцияларга қўшилмаймиз ва ҳамкорлигимиз руҳига зид бўлиши мумкин бўлган қадамлар қўймаймиз”, деган элчи “Россия 24” телеканали эфирида.\nШунингдек, у Россия ҳар қандай шароитда ҳам Қозоғистоннинг энг яқин қўшниси ва энг муҳим ҳамкори бўлиб қолишини таъкидлади.\n“Қозоғистон ҳеч қачон геосиёсий ўйинларда қатнашмаган ва қатнашмайди”, дея қўшимча қилган Кошербаев.\nАввалроқ, Россиянинг энг яқин иттифоқчиларидан бири бўлган Қозоғистон Владимир Путиннинг Украинага қарши урушга қўшилиш илтимосини рад этгани ҳақида хабар берган эдик.\nБундан ташқари, мамлакат Россиянинг Украинага ҳужум қилиши учун баҳона бўлган Донецк ва Луганск халқ республиклари мустақиллигини тан олмаслигини билдирган.\nҚўшма Штатлар Қозоғистоннинг Украинадаги уруш бўйича баёнотини олқишлаган.\n“Биз Қозоғистоннинг ЛХР ва “ДХРни тан олмаслиги ҳақидаги баёнотини олқишлаймиз. Шунингдек, Қозоғистон Путиннинг Украинадаги урушида иштирок этиш учун ўз кучларини юборишдан бош тортганини ҳам олқишлаймиз”, дея муносабат билдирган АҚШ Хавфсизлик кенгаши.\n29 Июнь 00:26 68476\n28 Июнь 18:21 39959\n28 Июнь 20:16 38393\n29 Июнь 08:19 38008


«Мерседес» келажак фургонини ишлаб чиқди\n09:43 / 08.09.2016\nГерманиянинг Mercedes-Benz компанияси юқори технологияли Vision Van концепт-карини ишлаб чиқди. Прототип юк ташувчи фургон автомобиллар келажакда қандай кўринишга эга бўлиши хусусида тасаввур уйғотади.\nЯнги намунани ҳам 2015 йил октябрида Токио автосалонида намойиш этилган Vision Tokyo концепти услубида ишлаб чиқишган. Фургоннинг олд томонига кенг, эгилиб кетган ойна ўрнатилади, бу ҳайдовчига шаҳар тирбандлигида йўл ҳаракатини яхширок кузатиш имконини беради.\nПрототипнинг юкхонаси «ақлли» тизим билан жиҳозланган бўлиб, буюртмачининг юки юкхонанинг қаерида жойлашганини аниқ айта олади. Компаниядагиларнинг уқдиришларича, ҳайдовчи шу билан ҳар бир буюртмани олиб боришда ўртача 4 дақиқадан вақтни тежаши мумкин бўлади.\nБундан ташқари, фургон томига махсус дронлар ўрнатилган. Квадрокоптерлар ёрдамида унча катта бўлмаган йўлланмаларни зич мавзеларда ҳаво орқали етказиб бериш имконияти бор.\nMercedes-Benz Vision Van экологик жиҳатдан тоза транспорт воситаси ҳисобланади. Унга 101 от кучига эга электр мотор ўрнатилган. Батареялари қуввати, тўпламига қараб 80 кмдан 270 км масофани ортда қолдиришга кифоя қилади.\nАвтоҳаваскорларга жазирамани енгишда асқатадиган 10 маслаҳат\n16:40 / 13.07.2018\nҚўқондан олиб қочилган автомобилни Асакада ҳайдаб кетаётган шахс қўлга олинди\n10:56 / 19.06.2018


The Telegraph нашри Ўзбекистонга ташриф буюриш учун 11 сабаб келтирди\n14:10 / 10.06.2016\nБуюк Британиянинг The Telegraph нашри Ўзбекистонни зиёрат қилишнинг 11та сабабини келтирди.\nЎзбекистон бу - Бу ерда Буюк ипак йўлининг энг яхши қисмлари жойлашган\nАгар сиз қадимий Буюк ипак йўлига қизиқиб қолган бўлсангиз, аммо Хитойдан Туркиягача бўлган масофани кезиб чиқишга вақтингиз етмаса, бу йўналишдаги учта асосий шаҳарни Ўзбекистондан топишингиз мумкин. Бу Хива, Бухоро, Самарқанд шаҳарлари бўлиб, бу ердаги гўзал миноралар, ҳашаматли гумбазлар ва ўзига жалб этувчи мозаикалар машаққат билан қайта тикланган. Бу шаҳарларни бир ҳафта ичида зиёрат қилиб чиқиш мумкин.\nЎзбекистоннинг пойтахти Тошкент шаҳри 1966 йилги зилзиладан кейин буткул вайрон бўлган. 300 минг киши бошпанасиз қолган, шаҳарнинг қайта тикланишида Собиқ Иттифоқ давлатлари иштирок этишган. Шу тариқа шаҳар шарқ ва рус меъморчилигини ўзида уйғунлаштирган. Шаҳар марказида жойлашган "Ўзбекистон" меҳмонхонаси ўша давр меъморчилигининг яққол мисолидир.\n"Хива - ЮНЕСКО томонидан қўриқланадиган ва ўзбек оилалари ҳамда корхоналаридан иборат музей-шаҳар. Унга VI асрда асос солинган бўлиб, Буюк ипак йўли гуллаб-яшнаган даврларда бу шаҳар ҳам тараққий этган. Кўп сонли масжидлар, мақбаралар ва мадрасалар, эгри-бугри кўчалар маҳорат билан қайта тикланган. Кўчалар сувенир совғаларга тўла, бу ердан қўлда ясалган чойнакдан бошлаб анъанавий бош кийимларгача топишингиз мумкин. Соат кечки бешдан сўнг маҳаллий халқ уй-уйига тарқалади, шунда шаҳарни ёлғизликда тадқиқ қилиш мумкин. Қуёш ботаётган пайтда ўзингизни XII асрдагидек ҳис этасиз", дея эътироф этилган мақолада.\nЎзингизга жой топа олишингиз мумкин\nЎзбекистоннинг қадимий шаҳарларида ўзбек тўйларига ташриф буюриш барча сайёҳлик турларида учрайди. Шунга қарамай, ҳар бир йирик шаҳарда сайёҳлар у қадар кўп эмас. Хориждан келган сайёҳлардан кўра ички сайёҳлар кўп бўлган жойларни зиёрат қилинг, тўйлардаги одамлар эса кишиларга завқ улашади. Оқ кўйлакдаги келиннинг X асрда қурилган минора тагида туриши ҳеч қачон хотирангиздан кетмайди.\nАмир Темурнинг ватани\nЎзбек халқи Амир Темурни ўзининг миллий қаҳрамони сифатида тан олган. Унинг қўшини бутун Марказий Осиё бўйлаб шаҳарларни забт этган, у Чингизхоннинг авлодидан бўлган қизга уйланган. Бинолардаги портретларда, пулларда ва бошқа маҳсулотларда Темурнинг тасвирини кўриш мумкин.\nРивожланган маҳаллий транспорт\nЎзбекистоннинг барча асосий йўналишлари бўйича арзон ички авиарейслар, автотрассалар ва тезкор поездлар ҳаракатланади. Ҳамма шаҳарларда такси ва автобуслар бор, Тошкентда метро мавжуд.\nАёл саёҳатчилар учун хавфсиз жой\nМарказий Осиёдаги мамлакатларига нисбатан Ўзбекистонда сайёҳларга қарши жиноят даражаси анча паст. Ўзбекларнинг тахминан 90 фоизи мусулмонлардан иборат, аммо бу ердаги аёллар паранжига ўранмаган, айтиш мумкинки, иккала жинс вакилларининг тенг ҳуқуқлилиги бу минтақада кучлироқ намоён бўлган.\nЎзбек аёллари Европа аёлларига нисбатан консервативроқ кийинишади, шу боис бу ерга саёҳатга отланар экансиз, енгли кийимлар танланг, уларнинг узунлиги тиззагача бўлсин. Маҳаллий аёллар ёрқин ранглардаги либосларни хуш кўришади. Бундай кийимларни шу ердаги бозорлардан бир неча долларга харид қилишингиз мумкин.\nЭкзотик кўриниш имконияти\nКўпчилик Ўзбекистонни харитадан тез топа олмайди, шунинг учун аввал уни осонлик билан топишни ўрганинг. Шундан сўнггина танишларингизга дам олиш учун танлаган жойингиз ҳақида сўзлаб беришингиз мумкин, Ўзбекистон дунё океанларига чиқиш учун икки мамлакат ҳудудини кесиб ўтиш керак бўлган дунёдаги иккита мамлакатдан бири ҳисобланади.\nШоппинг учун ажойиб жой\nТемур ва унинг авлодлари Хива, Бухоро ва Самарқандга чирой бахш этиш учун ҳамма жойлардан мусаввирлар, меъморлар ва кулолларни таклиф қилишган. Бу шаҳарлардаги масжидлар энг яхши фреск ва мозаикалар билан безатилган. Шуниси қувонарлики, Ўзбекистонда ҳунармандчилик давом эттириб келинмоқда, сайёҳлар қўлда бажарилган кулолчилик буюми, каштачилик намуналари, ипак матолар ва миниатюраларни мадрасалардан бемалол харид қилишингиз мумкин, бу ерда сувенирлар расталари ҳам хизмат кўрсатади.\nҲайратланарли даражада космополит шаҳарлар\nТошкент ва Бухородаги ҳаёт тарзи Европадагидек - кўл бўйидаги боғлар, хиёбонлар ва шаҳарнинг диққатга сазовор жойларидаги кафелар. Музқаймоқ, салқин ичимликлар ва кўк чой Ўзбекистонга уюштирган сайёҳлик сафарини янада қизиқарли қилади.\nЎзбек миллий ошхонаси менюсида жуда кўп ажойиб таомларни учратиш мумкин: лағмон, қўй гўштидан тайёрланган шўрва, саримсоқ ва зира билан тайёрланган жиз. Ҳар бир шаҳар ўзининг палови энг яхшиси эканлигини таъкидлайди, аммо аслида палов ҳамма жойда мазали.\n«ЛУКОЙЛ»нинг Ўзбекистондаги биринчи АЁҚШи очилди


Шоҳжаҳон Эргашев жаҳон рейтингида яна юқорилади\n15 март, 2018, 07:36\nАввал хабар берганимиздек, 12-январь куни Нью-Йорк шаҳрида енгилмас профессионал боксчимиз Шоҳжаҳон Эргашев (12-0, КО 12) ўзининг cўнгги жангини америкалик Сони Фредриксонга (19-1-0, КО12) қарши ўтказиб, рақибини нокаутга учратган ва Жаҳон бокс уюшмаси (WBA)нинг енгил вазн тоифасидаги рейтингида юқорилаб, 12 ўринга чиқиб олган эди.\nWBA бугун янги рейтингини эълон қилди. Унга кўра тажрибали боксчимиз бир поғона юқорилаб дунёнинг 11 рақамли боксчисига айланди.\n“Рейтингда яна бир бор юқорилаганимдан хурсандман. Мен чемпионлик учун яна бир қадам ташладим. Мақсадим бу рейтингнинг биринчи поғонасида туриш. Бунга эришиш осонлик билан бўлмайди. Лекин мен ўз устимда тинимсиз ишлайман ва дунёнинг биринчи рақамли боксчисига айланишим учун бор имкониятимни ишга соламан”, – дейди Шоҳжаҳон Sports.uz интернет порталига берган хабарида.\nЭслатиб ўтамиз, Шоҳжаҳон Эргашев Бруклиндаги «Barclays Center» спорт мажмуасида 28 апрель куни навбатдаги жангини ўтказишади.


Уйғониш тўғрисида туркумидан: ШАРЪИЙ АҲКОМЛАРНИНГ ТАНЛАБ ТАЙИН ҚИЛИНИШИ - | Hizb-Uzbekiston.info\nHome›САҚОФИЙ БЎЛИМ›Уйғониш тўғрисида туркумидан: ШАРЪИЙ АҲКОМЛАРНИНГ ТАНЛАБ ТАЙИН ҚИЛИНИШИ\nУйғониш тўғрисида туркумидан: ШАРЪИЙ АҲКОМЛАРНИНГ ТАНЛАБ ТАЙИН ҚИЛИНИШИ (ҚОНУНИЙЛАШТИРИЛИШИ, ТАБАННИЙ ҚИЛИНИШИ)\nМусулмонлар саҳобалар асрида шаръий аҳкомларни бевосита ўзлари Китоб ва суннатдан олар эдилар. Қозилар одамлар орасидаги келишмовчиликларни ажрим қилар эканлар, ўзларига рўбарў бўлган ҳар бир ҳодиса ҳақидаги шаръий ҳукмни бевосита ўзлари ишлаб чиқар эдилар. Ҳокимлар ҳам, Амирул-мўмининдан волийларгача ва улардан қуйидагилар ҳам, ҳукм юритиш асносида ўзлари дуч келган ҳар бир муаммонинг муолажаси учун шаръий аҳкомларни истинбот қилиш билан бевосита ўзлари шуғулланар эдилар. Масалан, Абу Мусо ал-Ашъарий ва Шурайҳ. Уларнинг иккаласи ҳам аҳкомларни истинбот қилиб, ўз ижтиҳоди билан ҳукм чиқарадиган қозилар эди. Муъоз ибн Жабал Росул с.а.в. нинг ҳаётлик даврларида волий эди ва ҳукмларни ўзи истинбот қилиб, ўз вилоятида ўз ижтиҳоди билан ҳукм юритар эди. Абу Бакр ва Умар ҳам Халифалик даврларида ҳукмларни бевосита ўзлари истинбот қилиб, ҳар бири ўзи истинбот қилган ҳукм билан одамлар устидан ҳукм юритар эди. Муовия ва Амр ибн Ос ҳам ҳар бир ҳукмни бевосита ўзлари истинбот қилиб, ўз ижтиҳодлари бўйича ишлаб чиққан ҳукмлар билан ўз вилоятларида одамлар устидан ҳукм юритишар эди. Волийлар ва қозилардаги бундай ижтиҳодларнинг мавжуд бўлиши билан бирга халифа махсус шаръий ҳукмни табанний (танлаб олиб тайин) қилар ва одамларни шу ҳукмга амал қилишга буюрар эди. Улар, ўз навбатида, шу ҳукмга амал қилишни лозим деб билиб, дарҳол ўз раъйлари ва ижтиҳодларини тарк этар эдилар. Чунки шаръий ҳукм шунга буюрадики, «Имом (халифа)нинг буйруғи зоҳирда ҳам, ботинда ҳам нуфузлидир». Жумладан, Абу Бакр уч талоқ деб айтилганда бир талоққа ҳисоб қилинишини ва Исломга илгарироқ киргани ёки шунга ўхшаш бошқа сифатлардан қатъий назар, мусулмонлар орасида бойликни тенг тақсимлаш ҳақидаги ҳукмларни табанний қилган. Мусулмонлар бу ҳукмларда унга эргашганлар. Қозилар ва волийлар ҳам шу ҳукмлар асосида ҳукм юритганлар.\nУмар Халифаликка келгач, бу икки ҳодисада Абу Бакрнинг раъйига хилоф равишда бошқа раъйни табанний қилиб, уч талоқ деб бир марта айтилгандаёқ уч талоқ ҳисобига ўтиши лозим, деб амр қилди. Бойликни эса Исломга илгарироқ кирганлиги ва эҳтиёжига қараб, тенгликни эмас, афзалликни танлаб тақсим қилишни табанний қилди ва бу ишларда мусулмонлар унга эргашдилар. Қозилар ва волийлар ҳам шу ҳукмлар билан ҳукм қилдилар. Сўнгра Умар жангда ўлжага олинган ерларни байтул-молда ўлжага олинган мулк сифатида сақланишини шаръий ҳукм маъносида табанний қилди. Бу ҳукмга кўра, ер жангчиларга ҳам ва бошқа мусулмонларга ҳам тақсим қилиб берилмай, ўз эгаларининг қўлида қолиши лозим бўлар эди. Бу ишда ҳам волийлар ва қозилар унга эргашдилар, унинг табанний қилган ҳукмига асосан юрдилар. Ижмо, яъни саҳобаларнинг иттифоқи шунга келиб тўхтаган эдики, имом (халифа) муайян ҳукмларни табанний қилиб, унга амал қилишга буюриш ҳуқуқига эга. Мусулмонлар эса, табанний қилинган ҳукмлар уларнинг ижтиҳодига зид бўлса ҳам, бу ҳукмларга итоат қилишга мажбурдирлар. Машҳур шаръий қоидалар ҳам мавжуддир, хусусан: «Султон рўй бераётган муаммоларга қараб, уларга тааллуқли ҳукмларни ишлаб чиқишга ҳақлидир»; «Имомнинг амри ихтилофни бартараф этади»; «Имомнинг амри зоҳирда ҳам, ботинда ҳам нуфузлидир». Шунинг учун кейинги халифалар ҳам муайян ҳукмларни табанний қилишда давом этдилар. Масалан, Ҳорун ар-Рашид иқтисод соҳасида «ал-Харож» китобини табанний қилиб, одамлардан бу китобда келтирилган ҳукмларга амал қилишни қатъий талаб қилган эди.\nШом қўзғолони Эрдўған устидаги қорларни эритиб, унинг Америкага малайлигини исботлади


Иқтисодиёт 19:54 / 06.01.2021 43942\nЎзбекистон Марказий банки 2021 йил 6 январда «Ўзбекистон республика валюта биржаси» акциядорлик жамияти (ЎзРВБ)нинг савдо тизимида Марказий банк облигацияларининг айрим шартлар асосида бирламчи жойлаштирилишини эълон қилди, деб хабар бермоқда Kun.uz мухбири.\nУнга кўра, ЎзРВБ савдо тизимида очиқ сотув орқали МБ бир донасининг номинал қиймати бир миллион сўм облигацияларни йиллик 14 фоиз ставкада 2021 йил 6 январда муомалага чиқарди.\nТаъкидланишича, облигацияларнинг умумий чиқарилиш ҳажми 200 миллиард сўмни ташкил этиб, муомала даври 182 кун этиб белгиланган.\nКупон тўловлари қуйидаги жадвалга асосан амалга оширилади:\nбиринчи давр: 2021 йил 6 апрел;\nиккинчи давр: 2021 йил 7 июл.\nМарказий банк облигацияларининг жойлаштирилиши нимани англатади?\nМарказий банк инфляцион таргетлаш режими доирасида банк тизими ликвидлигини самарали тартибга солиш мақсадида қисқа муддатли пул-кредит операциялари билан бир қаторда Марказий банк облигацияларидан ҳам фойдаланади.\nБунда Марказий банк облигацияларининг чиқарилиши ва тижорат банкларига жойлаштирилиши улар ликвидлигининг қисқаришини билдиради. Банкларнинг умумий ликвидлиги белгиланган нормативларнинг бажарилиши ва тўлов тизими узлуксизлигини таъминлаш учун зарур бўлган миқдордан ортиб кетганда Марказий банк облигацияларни жойлаштириш орқали ортиқча ликвидликни йиғиб олади.\nМарказий банк облигациялари банклар учун даромад келтирувчи актив бўлиб, уларнинг жойлаштирилиши тижорат банклари учун даромад келтирмайдиган бўш пул маблағларини даромад келтирадиган активга алмаштириш имкониятини яратиши орқали манфаатли ҳисобланади.\nНега 200 миллиард сўм миқдорида Марказий банк облигациялари чиқарилмоқда ва ушбу ҳажм нимага қараб белгиланади?\nМарказий банк умумий ликвидлик даражасини доимий равишда кузатиб боради ва унда юзага келадиган ортиқчалик ёки тақчилликни бартараф этиш мақсадида қисқа муддатли пул-кредит сиёсати операцияларини амалга оширади.\nБунда Марказий банк облигациялари чиқарилув ҳажмлари банклараро пул бозоридаги ставкалар даражаси, операцион мақсад, умумий ликвидлик таркибидаги ортиқчаликни таҳлиллар асосида баҳолаш ва ликвидлик прогнозларидан келиб чиқади.\nШунингдек, облигацияларга тижорат банклари томонидан бўлган талаб ҳам облигациялар чиқарилиш ҳажмини белгилашга таъсир этувчи омиллардан ҳисобланади.\n23:52 / 28.02.2021 1810\n23:33 / 28.02.2021 4392


ГЕНЕРАЛНИНГ ФОЖИАСИ - Ўзбекистон овози газетаси\n...Ўн тўққизинчи аср ниҳоясида ўлкамизга келган швед олими ўзининг «Осиё юраги» номли китобида шундай ёзади: «Жўрабекнинг билим доираси ғоятда кенг, ҳарбий билимларни пухта эгаллаган. Жўрабекнинг меҳмондўст уйида яшаганимда у менга ҳикоя қилиб берган, бошидан кечирган саргузаштлари, таржимаи ҳоли мисли Шарқ эртакларидай сеҳрли эди».\nОврупалик олимни шарқлик илк генераллардан бирининг ажабтовур ҳаёт йўли беҳуда қизиқтириб қолмаган.\nГенерал Жўрабек аслида ким эди?\nОдатда эртаклар яхшилик билан тугайди, қаҳрамон муроду мақсадига етади. Бизнинг қаҳрамонимизчи?\nБу саволга жавоб тариқасида Жўрабекнинг ҳаётидан бир қатор иқтибослар келтирамиз.\nКенегас уруғидан бўлган Жўрабек ўз даврининг саводли, шижоатли ва айнан юқори табақа вакили бўлгани боис Бухоро амирлиги тасарруфидаги Шаҳрисабз беклиги ҳокими вазифасида ишлаганди. Амирликда солиқларнинг кўплиги қора халқ учун доимо уқибат келтирган. Ноҳақликка чидолмаган одамлар исёнлар кўтаришгача боришган. Ана шундай ғоят оғир ва мураккаб шароитда элга бош бўлиш осонмас.\n1870 йилда ўлкамиз мустамлакага айлантира бошланди. Тошкент, Самарқанд, Бухоро каби шаҳарлар бирин-кетин эгалланади. Истилонинг осон амалга ошишига амирлик ва хонлик қўшинларининг бирлашмагани, ибтидоий қуроллагани, замонавий қуроллар етишмаслиги асосий сабаб бўлган.\nБухоро амири ўзини Чор Русияси вассали деб тан олиши Шаҳрисабз ва Китоб беклигидаги ватанпарвар инсонлар норозилигини келтириб чиқаради, улар қўлда қурол билан ўз тупроқларини ҳимоя қилишга отланадилар. Ана шу лаҳзаларда Шаҳрисабз беги Жўрабек тарих саҳнасига миллий қаҳрамон бўлиб чиқади, у катта қўшин тузиб, ёвга қарши курашга отланади. Аммо, кучлар ва имконлар тенг эмасди. Генерал Абрамов қўмондон бўлган, замонавий ўқотар қуролларга эга босқинчилар қўшини Жўрабек қўшинини мағлуб этади. Жанг майдонида енгилиш бу тўла мағлубият дегани эмасди. Ҳали ҳудуддаги энг йирик ҳисобланган Қўқон хонлиги забт қилинмаганди. Жўрабек дўсти ва сафдоши Бобобек билан янгитдан қўшин тузиш ниятида Қўқон хони Худоёрхон ҳузурига боради. Ўз салтанатини қай йўл билан бўлмасин сақлаб қолиш ҳаракатида бўлган Худоёрхон босқинчилар билан ихтилофга бормаслик учун Жўрабекни уларга ушлаб беради.\nЮртни ҳимоя қилишга бел боғлаган Жўрабекни Туркистон генерал-губернатори фон Кауфман алоҳида иззат билан маҳкамасида эмас, хос чорбоғида қабул қилади. Суҳбат орасида қисмати шу йўсин кетишини кутмаган, босқинчиларга банди бўлган Жўрабекка: «Миллатдошларинг сени сотишди, улардан аламингни олмайсанми?» деб Кауфман ўз таклифини билдиради ва айни шу нуқтадан Жўрабекнинг иккинчи, яъни фожиали ҳаёти бошланади...\nҲарбий салоҳиятга эга, дунёвий сиёсатдан бохабар Жўрабек ноилож қолиб, бу таклифга рози бўлади ва Чор Россияси армиясига хизматга киради.\n...Ҳарбий архивларда Жўрабекнинг ҳарбий хизмати ҳақида талайгина маълумотлар сақланмоқда. Унга 1882 йили рус армияси полковниги, 1901 йилда эса генерал-майор унвонлари берилган.\nУ ҳарбий бўлинмаларга қўмондонлик қилиб, Самарқанд, Қўқон, Ўзган, Хўжанд каби шаҳарларга ҳарбий юришларда қатнашган. Ўзини тутиб берган Худоёрхондан шу тахлит ўчини олмоқчи бўлган шекилли...\nУмри охирида генерал Жўрабек Тошкентнинг Қорасув мавзесидаги уйида яшаган. Унинг ғоятда бой кутубхонаси бўлиб, меҳмони бўлган чет эллик олимлар бу ҳақда ҳайратланиб ёзишган. Унинг кутубхонаси ноёб китоблар, тарихий қўлёзмаларга бой эди. Бундан ташқари, генерал Жўрабек тарих билан жиддий қизиққан, Петербургда бўлиб ўтган шарқшуносларнинг учинчи халқаро конгрессида иштирок этиб, маъруза ўқиган. «Туркестанские ведомости» газетаси бош муҳаррири Н. Остроумов Жўрабек билан учрашувдан сўнг ўз таассуротларида шундай деб ёзади: «У рус бошлиқлари хусусидаги ўз фикр ва мулоҳазаларини тўғридан тўғри, ҳатто кескин тарзда айтади. Бироқ шахсий ҳаётига оид маълумотларни айтишдан тийилади. Умуман, Жўрабек ўткир шахс!»\nБундан тушуниш мумкинки, Жўрабек босқинчилар хизматига кирганидан афсусланган, ўзининг ёшликдаги хатосини тўғирлаш учун имкон қидирган. Ва бу имкон тез орада келган.\n1905 йил 9 январда Чор Русияси пойтахтида рўй берган ва тарихга «Қонли якшанба» номи билан кирган воқеадан кейин Тошкентда ҳам босқинчи салтанат сиёсатига қарши норозилик ҳаракатлари бошланган. Булар иш ташлашлар, рус маъмурларига очиқдан очиқ бўйсунмаслик ҳаракатларида кўринади.\n1905 йил 29 декабрь куни Тошкентда жуда катта норозилик йиғини бўлиб ўтади. Чоризм сиёсатига қарши бўлган ўн минглаб кишилар қаршисида генерал Жўрабек ҳам сўзга чиқади, эзилган оддий одамларни оғир аҳволдан қутқариш кераклиги ҳақида кескин фикрларни билдиради.\nЧор маъмурлари учун генерал Жўрабек ҳамма вақт ишончсиз одам бўлган. Сиёсий вазият таранглашган вақтда оддий одамларни исёнга кўтариш, ўлкада озодлик ҳаракатини бошлаш юксак салоҳиятга эга обрўли кишиларнинг қўлидан келарди. Генерал Жўрабек ана шундай камдан кам инсонлардан бири эди.\nДемак, ҳеч иккиланмай айтиш мумкинки, жасур генерални «орадан кўтариш» масаласи юқори доираларда кўриб чиқилган ва 1906 йилнинг 24 январидан 25 январга ўтар кечаси уюштирилган қотиллик унинг ҳаётига нуқта қўйган.\nУ сирли равишда бир тўда қотиллар қўлида ҳалок бўлганди. Туркистон генерал-губернатори изларни яшириш учун «Марҳумнинг душманлари йўқ эди ва қотиллик шубҳасиз талончилик мақсадида қилинган» деган баёнот билан чекланади. Ҳатто вақтли нашрларда қотиллар қўлга олингани, улар устидан тергов бошлангани, тез орада суд бўлиши ҳақида хабарлар босилади. Аслида ҳеч қандай суд жараёни бўлмайди, ҳеч ким жавобгарликка тортилмайди. Жўрабекнинг яқинлари маъмурларга неча карра ёзган аризалари жавобсиз қолдирилади...\nМасаланинг яна бир томони бор: рус маъмурлари ўз қилмишларини яшириш учун генерал Жўрабекнинг қабри устига мақбара ҳам тиклашади.\nКейинчалик генерал қабри яқинига бошқа кишилар ҳам дафн этила бошланади. Шу тариқа Жўрабек қабристони пайдо бўлади, ёнида масжид ҳам қурилади.\nЎтган бир асрдан ортиқ вақтда генерал Жўрабек қабри устига тикланган мақбарани кўпчилик зиёрат қилишга келарди, вилоятлардан ҳам кишилар келишарди, аммо...\n2015 йили рўй берган табиий офат оқибатида масжид тамомила ёниб кетди. Генерал қабри устига қурилган мақбарага зиён етмади. Шу йилнинг ўзида ёнган масжид қайта тикланди. Шу қайта тиклаш жараёнида Жўрабек қабри устидаги мақбара эскилиги учун, қайтадан қурилади, деган баҳонада бузиб ташланди. Қабр ҳам йўқ бўлади.\nОрадан тўрт йил ўтаяптики, мақбара ҳамон қайта тиклангани йўқ. Нима учун, деган саволга ҳеч ким аниқ жавоб бера олмайди.\nФикримизча, ўлкамизнинг зиддиятли даврида сиёсат майдонига чиққан, тарихимизда ном қолдирган шахс қабрига эътиборли бўлсак, бундан ҳеч кимга зиён етмайди, деб ўйлайман.\nУшбу мақолани эълон қилишдан олдин узоқ мулоҳазаларга бордик. Мутахассис олимлар билан маслаҳатлашдик. Тарихий шахсларнинг мураккаб ҳаёт йўли ҳақида эҳтиёткорлик билан фикр юритиш кераклигини англаган ҳолда, ушбу мақолани биз бир мақсад билан чоп қилмоқдамиз. Бу ҳам бўлса, тарихга ҳурмат билан қараш, тарихий шахсларга бугунги нуқтаи назардан эмас, ўша замон ва сиёсий вазиятни ҳисобга олиб баҳо бериш керак, деб ўйлаймиз. Шундан келиб чиқиб, генерал Жўрабекнинг қабри ва унинг маънавий мероси атрофида бўлаётган турли тушунмовчиликларга мутасаддилар аниқлик киритишини, маҳалла аҳлининг истаклари инобатга олинишини мақсадга мувофиқ, деб ҳисоблаймиз. Марҳум генаралнинг қабри устига қурилган мақбарани қайта тиклаш, унинг китоблари қаерда, кимда сақланаётганига аниқлик киритиш жуда кўплаб саволларга жавоб бўлишига ишонамиз.


Эртага баъзи ҳудудларда -15 даража совуқ бўлади | Qalampir.uz\nЭртага баъзи ҳудудларда -15 даража совуқ бўлади\nБу қизиқ\t27 Ноябрь 2019 15:42 8789\nГидрометеорология хизмати маркази эртага, 28 ноябрь куни республика бўйлаб кутилаётган об-ҳаво ҳақида маълумот берди.\nУнга кўра, пойтахт Тошкентда ҳаво ўзгариб туради, ёғингарчилик кутилмайди кечаси ва эрталаб туман тушади. Шамол шарқдан 3-8 м/с тезликда эсади. Ҳарорат кечаси 6-8° совуқ, кундузи 0-2° илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Баъзи жойларда туман тушиши мумкин. Шамол шарқдан 7-12 м/с тезликда эсади. Ҳарорат кечаси 10-15° совуқ, кундузи 0-5° илиқ бўлади.\nБухоро ва Навоий вилоятларида ҳаво ўзгариб туради, ёғингарчилик кутилмайди. Баъзи жойларда туман тушиши мумкин. Шамол шарқдан 7-12 м/с тезликда эсади. Ҳарорат кечаси 3-8° совуқ, кундузи 2-7° илиқ бўлади; Навоий вилояти шимолида кечаси 7-12° совуқ, кундузи 2° совуқ - 3° илиқ бўлади.\nТошкент, Самарқанд, Жиззах, Сирдарё вилоятларида ҳаво ўзгариб туради, ёғингарчилик кутилмайди. Баъзи жойларда туман тушиши мумкин. Шамол шарқдан 7-12 м/с тезликда эсади. Ҳарорат кечаси 3-8° совуқ, кундузи 2° совуқ - 3° илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Баъзи жойларда туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5° совуқ, кундузи 4-9° илиқ бўлади.\nАндижон, Наманган, Фарғона вилоятларида ҳаво ўзгариб туради, ёғингарчилик кутилмайди. Баъзи жойларда туман тушиши мумкин. Шамол шарқдан 5-10 м/с тезликда эсади. Ҳарорат кечаси 3-8° совуқ, кундузи 0-5° илиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик кутилмайди. Баъзи жойларда туман тушади. Шамол шарқдан 7-12 м/с тезликда эсади. Ҳарорат кечаси 8-13° совуқ, кундузи 2° совуқ - 3° илиқ бўлади.\n30 Июнь 12:35 70384\n29 Июнь 11:10 61933\n01 Июль 18:05 51298\n01 Июль 11:52 45647\n29 Июнь 19:58 43542


ИНДУКЦИЯ (лот.inductio — тўғрилаш, тартибга келтириш) (мантиқда) — айрим фикрлардан умумий хулосалар чиқаришда ва мантиқий тадқиқотларга қўлланиладиган муҳокама усули. Хусусийликни ўрганиб, умумийлик билиб олинади. Умумийлик предмет ва ҳодисалар билан узвий алоқада бўлади. Умумийликнинг энг муҳим томонларидан бири индуктив хулоса чи-каришдир. Индукцияни ўрганиш фанда кадимдан, ҳинд, юнон мантиқшунослигида, Лао-цзи мактабида бошланган. Индукция масалалари Аристотель, Абу Али ибн Сино асарларида учрайди. 17 — 18-а. ларда эмпирик табиатшунослик юзага келгач, олимлар бу масалага алоҳида эътибор бердилар. Индукцияни ривожлантиришга Ф. Бэкон, Г. Галилей, И. Ньютон, Ж. Милль каби олимлар катта ҳисса қўшдилар. Индукция билимларнинг ташкил топишида, қонуниятларни очишда, тушунчаларни майдонга чиқариш жараёнида, гипотезани олға суришда фан учун муҳим ақамиятга эга.\nИндукция тўлиқ, тўлиқ бўлмаган ва илмий хулоса чиқаришга бўлинади. Тўлиқ индуктив хулоса чиқариш бирор нарсани синчиклаб ўрганиш ва таҳлил қилиш асосида амалга оширилади. Тўлиқ Индукция доимо тўлиқ бўлмаган Индукция билан боғлиқ. Тўлиқ бўлмаган Индукцияда аниқ фактлар асосида ноаниқ фактлар келтириб чиқарилади ва натижада онг бойитилади. Индукциянинг олий шакли илмий Индукция дир. Илмий Индукция асосида нарсаларнинг сабабий боғланишини текшириш услуби ётади. Мас, ўсимликларнинг айрим кўринишларини ўрганиш асосида биз сув улар учун асосий ҳаёт манбаи, деган хулосага ке-ламиз, чунки хамма ўсимликларга намлик керак.\nҲар қандай индуктив хулоса чиқариш асосини борлиқ, нарса ташкил қилади. Бу услуб дунёни илмий билишда муҳим роль ўйнайди. Шунинг учун объектив ҳақиқатни билишда Индукция доим дедукция б-н мустаҳкам алоқада бўлади.